Editorial. Δπηκέιεηα θεηκέλσλ Πξάηζαο Νηθόιανο. Δπηκέιεηα ζρεδηαζκνύ Παηεξάθεο Φίιηππαο - PDF\nEditorial. Δπηκέιεηα θεηκέλσλ Πξάηζαο Νηθόιανο. Δπηκέιεηα ζρεδηαζκνύ Παηεξάθεο Φίιηππαο\nDownload "Editorial. Δπηκέιεηα θεηκέλσλ Πξάηζαο Νηθόιανο. Δπηκέιεηα ζρεδηαζκνύ Παηεξάθεο Φίιηππαο"\n2 Editorial Και έτσι πέρασε άλλο ένα καλοκαίρι. Για άλλη μία φορά, μετά από τρεις ολόκληρους μήνες, σας καλωσορίζω στην ηλεκτρονική εφημερίδα της Κοινότητας Νεφροπαθών και Μεταμοσχευμένων Community Voice. ΚΟΙΝΟΣΗΣΑ ΝΕΦΡΟΠΑΘΩΝ ΚΑΙ ΜΕΣΑΜΟΥΕΤΜΕΝΩΝ website: blog: Αριθμός υύλλοσ σντονιστική σντακτική Ομάδα Δπηκέιεηα θεηκέλσλ Πξάηζαο Νηθόιανο Δπηκέιεηα ζρεδηαζκνύ Παηεξάθεο Φίιηππαο Βαζηθνί αξζξνγξάθνη Εέππνπ Γηαζεκή Ησζεθίδνπ Μαξγαξίηα Κνξαθηαλίηεο Γεώξγηνο (Ηαηξόο) Καηζαξνύ Βηβή (Γηαηξνθνιόγνο) Τζένη Κοντοσθένους (Ψυχολόγος) Τζίνα Μετσίνη, Ανδρέας Καψάσκης (ποιήματα) Ίδξπζε Κνηλόηεηαο 15 Ηαλνπαξίνπ 2009 Έθδνζε 1νπ θύιινπ 12 Φεβξνπαξίνπ 2009 Φύιιν Μαΐνπ - Ηνπλίνπ 2013 Τα άξζξα δελ εθθξάδνπλ ππνρξεσηηθά ηηο απόςεηο ηεο Κνηλόηεηαο Νεθξνπαζώλ θαη Μεηακνζρεπκέλσλ epnm. Σε αυτό το EDITORIAL θα ήθελα να μοιραστώ μαζί σας όλα όσα αποκόμισα από την εμπειρία μου στο Durban της Νοτίου Αφρικής όπου επισκέφθηκα για να λάβω μέρος ως αθλητής στους Παγκόσμιους Αγώνες Μεταμοσχευμένων. Εκεί, με την Ελληνική Αθλητική Ομάδα, ήρθαμε σε επαφή με πολλούς ανθρώπους από διάφορες χώρες με το ίδιο θέμα υγείας. Η ψυχική δύναμη και η θέληση για ζωή ήταν ολοφάνερη μέσα από τα διάφορα αθλήματα που έλαβαν χώρα στους αγώνες. Ο συναγωνισμός, βέβαια, ήταν τεράστιος και υγιής. Οι αθλητές αγωνίζονταν με πάθος, χωρίς όμως να υπερβάλλουν, για τη διάδοση της Δωρεάς Οργάνων αλλά και για την κατάκτηση του πολυπόθητου μεταλλίου. Η Ελληνική Αθλητική Ομάδα είχε την χαρά και την τιμή να δειπνήσει με την Ελληνική Κοινότητα της Νοτίου Αφρικής. Στη μικρή εκδήλωση που είχαν ετοιμάσει οι Έλληνες της Κοινότητας μίλησε η κ. Μπότσα Αθανασία για την ιστορία των Αγώνων και έπειτα εορτάστηκαν τα 56 γενέθλια του κύριου Ιωάννη Αρκά, πρόεδρου του Πανελλήνιου Αθλητικού Συλλόγου Μεταμοσχευμένων «ΔΡΟΜΕΑΣ». Την επόμενη ακριβώς ημέρα, αγωνίζονταν ο υποφαινόμενος και ο κ. Λεοντόπουλος Ηλίας στο βάδην 5 χιλιόμετρα. Η αγωνία ήταν μεγάλη όπως, βέβαια, και η κούραση, οπότε κατάφερα να κοιμηθώ αμέσως. Την επόμενη μέρα ξύπνησα με τον συναθλητή μου, και ετοιμαστήκαμε για τους αγώνες. Ήρθε το λεωφορείο των αγώνων και μας μετέφερε στο στάδιο. Εκεί, παραταχθήκαμε μεικτά, όλες οι κατηγορίες. Όταν, μετά από αρκετή αναμονή, ακούστηκε το χαρακτηριστικό "μπανγκ" της εκκίνησης, άγχος και φόβος εξαφανίστηκαν δαμιάς. Το βάδην ξεκίνησε κανονικά δωδεκάμιση γύρους. Ο κ. Λεοντόπουλος είχε ήδη χαθεί στο βάθος, ενώ ο Πολωνός, χρυσός πρωταθλητής της κατηγορίας μου εκείνη τη μέρα, κολλημένος πίσω μου. Αυτή η ευγενής και όμορφη 'μάχη' ήταν πλέον σώμα με σώμα στην τελική ευθεία των 100 μέτρων. Πέρασμα τελικής λευκής γραμμής λήξης του βάδην.\n3 Διαφορά χρόνου του Πολωνού και δικού μου, τέσσερα κλάσματα του δευτερολέπτου αυτός, εγώ. Το δώρο μου σε αυτόν μετά το τέλος των αγώνων μία ελληνική σημαία και μία ζεστή αγωναθλητική αγκαλιά (Ας με συγχωρέσουν οι φιλόλογοι για την λεξιπλασία μου). Στο τέλος της ημέρας, συναντήθηκα με μία οικογένεια Ελληνοκυπρίων, όπου με φιλοξένησε με περισσή ζέση για δύο ολόκληρα βράδυα. Η πρότασή τους για φιλοξενία στο σπίτι τους με εξέπληξε ευχάριστα όσο και η υποστήριξή τους στο στάδιο κατά τη διάρκεια των αγώνων. Χωρίς να θέλω να μακρυγορίσω, η παρουσία τους κατά τη διάρκεια του αθλήματός μου, μου έδωσε δύναμη και επιμονή. Την ίδια θέρμη και υποστήριξη έλαβα και από τους συναθλητές μου κ. Καραντάκο Νικόλαο και κ. Ματσκίδη Ισήδωρο, όπου με εμψύχωναν σε κάθε ξεχωριστό γύρω που διένυα. Ευχαριστώ και θα συνεχίσω να ευχαριστώ τον προπονητή μου κ. Πετράκο Μιχάλη όπου με υπομονή και αισιοδοξία με προπονούσε υπεύθυνα, κουράζοντάς με όσο χρειαζόταν. Η συμβολή του χορηγού μου, ΑΡΗΤΗ ήταν καταλυτική για τη μετάβασή μου στην τρίτη μεγαλύτερη ήπειρο της γης. Χωρίς την υποστήριξη της Ελληνικής Εταιρείας ΑΡΗΤΗ, η μετάβασή μου στη Νότιο Αφρική ίσως να ήταν αδύνατη. Έτσι, για την "τιμή των όπλων", στο τέλος του δεκαήμερου ταξιδιού μου, βούτηξα τα πόδια μου στον Ινδικό Ωκεανό. Σας ευχαριστώ όλους για την ανάγνωση του Editorial μου, και για την ανάγνωση και υποστήριξη σε προσωπικό αλλά και Κοινοτικό επίπεδο. Σας εύχομαι ο Θεός να σας δίνει πάντοτε Υγεία, Δύναμη και Αγάπη. Νικόλαος Πράτσας Εκδότης Community Voice\n4 Ιππότες μιας άλλης εποχής... Σε αυτό το φύλλο σκέφτηκα να ασχοληθώ με ένα τελείως διαφορετικό θέμα, πιο ανάλαφρο... χάριν και του καλοκαιριού που μας άφησε πριν από λίγες ημέρες αλλά ταυτόχρονα και χάριν κάποιων συμπεριφορών που με έκαναν να απορήσω για άλλη μία φορά... Ένα θέμα που με προβληματίζει τελευταία, κι απ' ότι αντιλήφθηκα όχι μόνο εμένα προσωπικά αλλά και αρκετές φίλες μου. Είναι η έλλειψη ευγένειας, ιπποτισμού ή παιδείας από ορισμένους ανθρώπους. Ίσως κάποιοι κύριοι ή και κυρίες παρεξηγήσουν κάποια από τα λεγόμενά μου που θα ακολουθήσουν αλλά φύσιν ρομαντική ήθελα από καιρό να καταγράψω τις σκέψεις μου για αυτό το θέμα και να τις μοιραστώ μαζί σας. Να μου επιτρέψετε για άλλη μία φορά να παραθέσω κάποιους προβληματισμούς μου και σε αυτό το φύλλο της εφημερίδας. Γράφει η Μαργαρίτα Ιωσηφίδου Οιπποτισμός ή αν θέλετε η ευγένεια, η παιδεία στις μέρες μας, αρχίζει να εκλείπει τελευταία σε μεγάλο βαθμό! Δυστυχώς αυτή η έλλειψη παιδείας αποτελεί ένα φαινόμενο που παίρνει σιγά-σιγά τεράστιες διαστάσεις. Σε σημείο να χάνονται κάποιοι ρόλοι ή και να αντιστρέφονται και κάποιοι άλλοι ανάμεσα στα δύο φύλα κυρίως κι ενίοτε στις λοιπές διαπροσωπικές μας σχέσεις και συναναστροφές. Φυσικά η παιδεία που έχει λάβει κάποιος από την ίδια του την οικογένεια, η ανατροφή, οι αξίες, τα ήθη και τα έθιμα που έχει διδαχτεί από τους γονείς του, αποτελούν βασικοί και καταλυτικοί παράγοντες στη διαμόρφωση της προσωπικότητάς του και στην μετέπειτα συμπεριφορά του απέναντι στο άλλο φύλο και στον συνάνθρωπο γενικότερα. Πριν συνεχίσω όμως να σας εξιστορώ τις σκέψεις μου και τους όποιους προβληματισμούς μου πάνω σε αυτό το θέμα, θα ήθελα να δηλώσω εξ αρχής πως δεν είναι αυτοσκοπός μου να παραδώσω μαθήματα ιπποτισμού είτε ευγένειας ή αλλιώς γαλλιστί, μαθήματα Savoir Vivre στους αναγνώστες αυτής της εφημερίδας. Απλά παραθέτω κάποιες δικές μου σκέψεις κι απορίες που απορρέουν κι από προσωπικές εμπειρίες και μαρτυρίες οι πιο πολλές. Όπως... που χάθηκε όλος εκείνος ο ιπποτισμός; Γιατί όλη αυτή η αδιαφορία κι η αγένεια από το αντίθετο φύλο; Είναι τόσο δύσκολο ή χρονοβόρο να δείξεις λίγο ιπποτισμό και αίσθηση ασφάλειας σε μία γυναίκα; Ή είναι και πολυέξοδο για μερικούς; Γιατί διαισθάνομαι τελευταία, ότι κάποιοι έχουν συνδέσει τον ιπποτισμό και την ευγένεια γενικότερα με κάτι που κοστίζει πολύ, έστω και σε συναισθήματα. Λόγω κρίσης,\n5 λόγω έλλειψης χρόνου, λόγω αδιαφορίας, λόγω τσιγγουνιάς...; Εκείνοι ξέρουν... Θα μου πείτε, ότι σε όλη αυτή την αλλαγή και μεταστροφή έπαιξε το ρόλο του και το γυναικείο φύλο από την άλλη πλευρά, στο μεγαλύτερο τουλάχιστον συνολό του, με την πλήρη ανεξαρτησία του, τη διεκδίκηση των ίσων ευκαιριών και δικαιωμάτων, με τις υπερβολικές απαιτήσεις που μπορεί να έχει κατά καιρούς από τους άλλους. Σαφέστατα, οι εξελίξεις κι ο αγώνας για επιβίωση αλλά και ανέλιξη έχουν συμβάλει καταλυτικά στην διαμόρφωση της προσωπικότητας μιας γυναίκας. Όμως αυτό δε σημαίνει πως πρέπει να ξεχνάμε τις αξίες μας και το ποιοι είμαστε σαν άνθρωποι, σαν προσωπικότητες. Και αν σκεφτείτε με πόσους ρόλους έχει επωμιστεί στη ζωή της μία γυναίκα, αναλογιστείτε πόσο δύσκολο μπορεί να είναι για εκείνη να τους φέρει όλους εις πέρας, ακόμη κι αν αρκετοί από αυτούς τους ρόλους αποτελούν ρόλοι ζωής και υψίστης σημασίας και εξέλιξης για την ύπαρξή της, όπως ο ρόλος της μητέρας για παράδειγμα. Πολύ φοβάμαι πως έχει χαθεί κι ο ελάχιστος ρομαντισμός... Μια απλή καλημέρα, ένα λουλούδι, μια αγκαλιά, ένα φιλί, ένα βιβλίο, μία αφιέρωση τραγουδιού, ένα δείπνο μαγειρεμένο με αγάπη υπό το φως των κεριών, ένα αγαπημένο άρωμα, μια βόλτα στο πάρκο ή στο λιμάνι ή μια απλή συντροφιά μέχρι να φτάσει ασφαλής εκείνη στο σπίτι της. Όλα αυτά μάλλον κοστίζουν πολύ για κάποιους... έτσι δεν είναι; Όμως τα πιο απλά και πιο όμορφα πράγματα στη ζωή είναι αυτές οι απλές στιγμές... οι στιγμές συντροφιάς, οι στιγμές ανεμελιάς, οι στιγμές χαράς κι αγάπης. Το να είσαι ευγενής ή ιππότης απέναντι σε μία γυναίκα δεν σημαίνει απαραίτητα ότι σε ελκύει ή μπορεί να νομίσει εκείνη ότι είσαι γοητευμένος κι ερωτευμένος μαζί της. Είναι θέμα συμπεριφοράς και καλών τρόπων απέναντι στο άλλο φύλο, θέμα σεβασμού κι ευγένειας απέναντι στο γυναικείο φύλο. Αλλά και γοητεία να υπάρχει εξ αιτίας της ευγένειας ή των καλών τρόπων ενός άνδρα απέναντι σε μία γυναίκα συμβαίνει επειδή σπανίζουν στις μέρες μας οι σωστοί κατά τα άλλα gentlemen. Κι όταν βρεθεί έστω και ένας πέφτουν στην παγίδα της γοητείας του ακόμη κι αν εκείνος δεν αποσκοπούσε σε κάτι τέτοιο. Υπάρχουν γυναίκες που μπορεί να γοητεύονται ακόμη και με τα πιο απλά πράγματα και τις πιο μικρές κινήσεις σαν κι αυτές που προανέφερα. Αν είναι τόσο τραγικό ή δύσκολο να γοητεύεις ή να δείχνεις μια πιο ώριμη αλλά παράλληλα ευαίσθητη πλευρά του εαυτού σου επειδή φοβάσαι τι θα σκεφτούν κάποιοι ή μήπως παρεξηγηθείς από τις κινήσεις σου τότε να παραιτηθούμε από τις αληθινές σχέσεις κι από το κυνήγι μιας πραγματικής και ουσιαστικής σχέσης με το άλλο φύλο. Να είμαστε συνέχεια σε μία αντιπαλότητα ή διαρκούς αδιαφορίας και συνεχούς διεκδίκησης των δικών μας απαιτήσεων και της ικανοποίησης των δικών μας εγωισμών! Γιατί να πρέπει να είναι όλα τόσο περίπλοκα κι αινιγματικά; Να ψάχνουμε απαντήσεις ο καθένας από μόνος του; Μα γιατί μου φέρθηκε έτσι; Τι συμπεριφορά είναι αυτή; Αξίζω κάτι τέτοιο; Τι έχω κάνει; Κι άπειρες αναλύσεις του μυαλού, σκόρπιες κι άσκοπες πολλές φορές. Μήπως δεν έχουμε μάθει να εκτιμάμε κάποια πράγματα στη ζωή; Ή δε μας έμαθαν να τα εκτιμάμε; Μήπως δε μάθαμε να εκτιμάμε την αγάπη,\n6 την αφοσίωση, τον χρόνο που μας χαρίζει ο άλλος για να είναι δίπλα μας; Αφήστε τα δώρα... Άλλωστε τα δώρα δίνονται πάντα από αγάπη κι όχι επειδή περιμένουμε να πάρουμε πίσω κάτι, σαν αντάλλαγμα ή ευχαριστώ. Τουλάχιστον, όσον αφορά την υποφαινόμενη, δεν κάνω δώρα στους άλλους για να πάρω πίσω κάτι... Το κάνω επειδή το νιώθω κι επειδή μου αρέσει να τους ευχαριστώ. Αλλά η αλήθεια είναι ότι περιμένω κι εκείνοι να είναι δίπλα μου όταν τους χρειάζομαι, να με ακούν, να με κατανοούν, να με στηρίζουν και να αναγνωρίζουν το πόσο τους νοιάζομαι ή τους αγαπώ... Τουλάχιστον όταν είναι μαζί μου να είναι πραγματικά εκεί, ή μάλλον εδώ μαζί μου... Κι όχι να ασχολούνται είτε με το κινητό είτε χαζεύοντας στο άπειρο. Δεν υπάρχει πιο ενοχλητικό πράγμα από το να είσαι με κάποιον, είτε είναι κάποιος φίλος είτε το έτερον ήμιση... και να ασχολείται όλη την ώρα με το κινητό ή κάθε είδους ηλεκτρονική κατασκευή! Το θεωρώ αγένεια κι ασέβεια ως προς το πρόσωπο που έχεις απέναντί σου! Εκτός κι αν πρόκειται για ζήτημα ζωής και θανάτου. Άλλο αυτό... Όπως επίσης θεωρώ αγένεια το να αφήνεις μια κοπέλα να γυρίσει μόνη της στο σπίτι. Κι επειδή κατανοώ ότι οι καιροί είναι δύσκολοι, αν δεν έχεις μαζί σου αμάξι... ή αν δεν έχεις καθόλου αμάξι... τουλάχιστον αγαπητέ μου περίμενε μέχρι να πάρει το επόμενο λεωφορείο ή ταξί αν δε μπορείς να τη συνοδεύσεις ο ίδιος σπίτι της. Εκτός του ότι οι καιροί είναι επικίνδυνοι είναι ίσως από τις πιο ευγενείς κινήσεις που μπορεί να κάνει κάποιος για μία γυναίκα... Όσο για τα ονομαστά κεράσματα... Είμαι κατά του να πληρώνει ένας άντρας πάντα και για όλα. Αλλά... παρά τις δυσμενείς οικονομικές συνθήκες που διανύουμε πιστεύω ότι κάποια πράγματα θεωρούνται αυτονόητα όπως και οι άντρες θεωρούν κάποια άλλα αυτονόητα σε εμάς τις γυναίκες. Για παράδειγμα, στην αρχή τουλάχιστον μιας γνωριμίας, ένας άρρεν οφείλει να είναι συνεπής σε κάποιες υποχρεώσεις απέναντι στην κυρία που συνοδεύει. Η πρωτοβουλία και η ευγένεια θεωρώ ότι είναι αυτονόητες σε πολλές από αυτές τις μικρές έστω περιπτώσεις. Δεν αναφέρομαι στο σύνολο των περιπτώσεων-συναντήσεων αλλά τουλάχιστον κάποιες περιπτώσεις είναι αυτονόητες και δείχνουν ιπποτισμό, εκτίμηση κι ασφάλεια απέναντι στο γυναικείο φύλο. Δείχνουν προστατευτικότητα και αποφασιστικότητα. Αρκετοί εκ των αναγνωστών ίσως να με θεωρήσετε υπερβολική, ότι ζητάω πολλά, ειδικά σε τέτοιες εποχές, όπου η καθημερινότητα μας εγκλωβίζει μέσα της και δεν έχουμε την διάθεση να ευχαριστήσουμε κανέναν άλλο παρά μόνο τον εαυτό μας. Μας ενδιαφέρει πρωτίστως να νιώσουμε εμείς οι ίδιοι ασφαλείς πάνω απ' όλα και μετέπειτα αν υπάρχει χρόνος και διάθεση να ασχοληθούμε και με τους άλλους. Ίσως το ότι σκέφτομαι κατά αυτόν τον τρόπο ή είμαι και θέλω να νιώθω σημαντική και να ζω τη κάθε στιγμή με έναν ανεπιτήδευτο ρομαντισμό να φταίει το περιβάλλον μέσα στο οποίο μεγάλωσα. Μεγάλωσα μέσα σε μία μεγάλη οικογένεια αποτελούμενη από 3 γυναίκες και 4 άντρες. Οι άντρες αυτής της οικογένειας, της οικογένειάς μου, μου πέρασαν όλη αυτή την νοοτροπία, τον ιπποτισμό και το σεβασμό απέναντι σε μία γυναίκα αλλά και απέναντι στον συνάνθρωπο γενικότερα. Ήταν και είναι οι δικοί μου ιππότες της ζωής ακόμη κι αν ο ένας εξ αυτών αποτελεί πια εδώ και χρόνια φύλακας άγγελός μου... και με προσέχει από κάπου εκεί ψηλά. Οι άντρες της οικογένειάς μου, μου δίδαξαν πως θα έπρεπε να μου συμπεριφέρεται κάποιος, είτε είναι άντρας είτε είναι γυναίκα. Δεν έχει σημασία. Επειδή απλά και μόνο μου αξίζει να με σέβονται και να με εκτιμούν. Όχι επειδή είμαι γυναίκα, αλλά επειδή είμαι η Μαργαρίτα, επειδή είμαι η κόρη τους, η αδελφή τους, η εγγονή τους, ο άνθρωπός τους. Όπως επίσης μου δίδαξαν πόσο ευγενής και συνεπής πρέπει να είμαι κι εγώ απέναντι στους άλλους. Πως να είμαι ευγνώμων κι αυτάρκης με όσα έχω στη ζωή μου και να σέβομαι τον διπλανό μου. Και να είμαι γενναιόδωρη... γενναιόδωρη με όλους, κυρίως σε συναισθήματα κι όχι μόνο στην τσέπη!\n7 Όνειρό μου... να γίνομαι κάθε μέρα καλύτερος άνθρωπος ΗΑναστασία είναι μία δυνατή κι ανεξάρτητη γυναίκα με πολλές ευαισθησίες κι αγάπη για τον πλησίον της. Δοτική και φιλότιμη απέναντι σε όλους, κι όχι μόνο σε οικεία, αγαπημένα της πρόσωπα. Το μεγαλείο της ψυχής της είναι τεράστιο παρά τις δυσκολίες που πέρασε στη ζωή της, ως νεφροπαθής τελικού σταδίου. Δυσκολίες που θα μπορούσαν να την κλείσουν στον εαυτό της.. να την κάνουν σκληρή κι απόμακρη... ή να παραιτηθεί κι από την ίδια τη ζωή. Όμως αντιθέτως, αυτές οι δυσκολίες την έκαναν ακόμη πιο δυνατή και περισσότερο αισιόδοξη. Της έδωσαν κίνητρο για ζωή, κίνητρο για να κυνηγήσει τα δικά της όνειρα, με μεγαλύτερο χαμόγελο, αγάπη κι ελπίδα. Αυτό που θα θυμάμαι πάντα από τη συνάντησή μας είναι το λαμπερό της βλέμμα και το ζεστό χαμόγελό της. Θα μπορούσαν να είναι ο δικός της θησαυρός, τα πιο πολύτιμα δώρα που μπορεί να χαρίσει σε κάποιον. Γιατί τα πιο ωραία πράγματα στη ζωή δεν είναι πράγματα... αλλά στιγμές. Μαργαρίτα Ιωσηφίδου.: Πόσα χρόνια είσαι νεφροπαθής; Και πόσα χρόνια μεταμοσχευμένη; Αναστασία: Έχω νεφροπάθεια από το 1995 και είμαι μεταμοσχευμένη από το Σύνολο 18 χρόνια νεφροπαθής. Μ.Ι.: Πότε πρωτο-παρουσιάστηκε το πρόβλημα της υγείας σου; Ποια ήταν η διάγνωση/αιτία; Α.: Το πρόβλημα της υγείας μου, η νεφροπάθεια, παρουσιάστηκε για 1η φορά όπως ανέφερα και πριν, Συνέντευξη Αναστασίας το 1995, συγκεκριμένα τον Αύγουστο του '95, στην εφηβεία. στην Μαργαρίτα Ιωσηφίδου Δεν υπήρχε κάποια συγκεκριμένη αιτία που οδήγησε στη νεφροπάθεια. Οι βιοψίες που έκανα τότε δεν έδειξαν κάτι συγκεκριμένο. Μ.Ι.: Πώς ένιωσες όταν έμαθες ότι πάσχεις από νεφροπάθεια τελικού σταδίου; Ποιές ήταν οι αντιδράσεις σου; Γνώριζες τότε κάτι για τη ΧΝΑ (Χρόνια Νεφρική Ανεπάρκεια); Α.: Καταρχάς ήμουν σε αρκετά νεαρή ηλικία, στην εφηβεία. Ήμουν 14 στα 15 χρονών. Ένιωσα κυρίως άρνηση. Δε γνώριζα τίποτε απολύτως για τη ΧΝΑ τότε κι επειδή ήμουν έφηβη κι έβλεπα τους ηλικιωμένους να κάνουν αιμοκάθαρση στο νοσοκομείο δεν ήθελα να μπω να κάνω. Ήμουν έξω από τα νερά μου... Μ.Ι.: Ποιά θεραπεία ακολούθησες πριν τη μεταμόσχευση νεφρού; Και για πόσο χρονικό διάστημα; Α.: Όπως ανέφερα και πριν έπρεπε να κάνω αιμοκάθαρση πριν μπω σε διαδικασία μεταμόσχευσης όποτε κρινόταν ότι είμαι έτοιμη για μεταμόσχευση. Έκανα αιμοκάθαρση για 5,5 μήνες περίπου. Μ.Ι.: Η οικογένειά σου και οι φίλοι σου πως αντέδρασαν όταν έμαθαν για την πάθησή σου;\n8 Α.: Η οικογένειά μου στην αρχή αναστατώθηκε λίγο κι επόμενο ήταν αλλά με αντιμετώπισαν πολύ ζεστά και φυσιολογικά σαν να μην ήμουν νεφροπαθής. Οι φίλοι μου επίσης με αντιμετώπισαν μια χαρά, χωρίς προκαταλήψεις και ταμπού. Το γνωρίζουν όλοι ότι είμαι νεφροπαθής. Το δήλωνα κατευθείαν σε όποιον γνώριζα. Και το εκμηστηρεύομαι ακόμη και σήμερα σε όποιον γνωρίζω. Δεν το κρύβω ούτε κρύβομαι πίσω από το πρόβλημά μου. Μ.Ι.: Μου είχες αναφέρει κάποια στιγμή ότι είχες υποβληθεί σε 2 μεταμοσχεύσεις νεφρού. Μετά την 1η μεταμόσχευση με δότρια τη μητέρα σου, οι σχέσεις σας πως ήταν μεταξύ σας; Άλλαξαν καθόλου; Α.: Για ένα διάστημα έγινε περισσότερο προστατευτική. Τώρα όμως, είναι πιο χαλαρή και σέβεται την ανεξαρτησία μου και την προσωπική μου ζωή Μ.Ι.: Πώς ένιωσες εσύ ή η μητέρα σου όταν απέρριψε ο οργανισμός σου το 1ο μόσχευμα; Α.: Απογοητεύτηκα πολύ, δεν ήθελα για μέρες να δω τους γονείς μου αλλά και γενικά καθόλου κόσμο. Ο οργανισμός μου ήταν χάλια, είχα πολλές στομαχικές διαταραχές, δεν ήμουν καλά... Η μητέρα μου ένιωσε επίσης χάλια, απογοητεύτηκε κι εκείνη και ήτανε για καιρό σε άσχημη ψυχολογική κατάσταση. Μ.Ι.: Πόσο χρονικό διάστημα κράτησε η 2η θεραπεία; Πώς ένιωθες που ξαναγύρισες σε αυτήν την κατάσταση; Και πάλι πίσω στην αιμοκάθαρση; Α.: Η 2η αιμοκάθαρση κράτησε 8 χρόνια. Στις αρχές δε μπορούσα να το συνειδητοποιήσω... μετά το 2ο χρόνο το συνήθισα πια... ότι η ζωή μου είναι αυτή, η αιμοκάθαρση και οι συνεχείς επισκέψεις στα νοσοκομεία, η ζωή μου στο νοσοκομείο... Μ.Ι.: Στη 2η μεταμόσχευσή σου, από πτωματικό δότη, πώς ένιωσες; Α.: Δεν το πίστευα! Δε μπορούσα να το πιστέψω, να το συνειδητοποιήσω... Έκλαιγα από χαρά αλλά κι από λύπη. Από λύπη γιατί έμαθα ότι ο 2ος δότης μου ήταν ένα νέο παιδί που έχασε τη ζωή του έτσι ξαφνικά κι εγώ έτυχε να λάβω κάποιο από τα μοσχεύματα που δώρισαν οι γονείς του σε συνανθρώπους τους, το ένα του νεφρό. Μ.Ι.: Γνώρισες ποτέ την οικογένεια αυτού του δότη; Επιδίωξες ποτέ να τους συναντήσεις;\n9 Α.: Επεδίωξα κάποια στιγμή να τους γνωρίσω αλλά είχα μόνο ένα τους γράμμα. Τους έστειλα κι άλλα γράμματα στην πορεία αλλά δεν έλαβα κάποια άλλη απάντηση από την πλευρά τους. Μ.Ι.: Πώς είσαι σήμερα στην υγεία σου; Έχεις αγωνία για το μέλλον σου; Α.: Δόξα τω Θεώ είμαι καλά. Έχω κάποια μικρά θέματα υγείας όπως όλοι μας αλλά το μόσχευμα είναι μια χαρά όπως δείχνουν και τα τσεκαπ που κάνω ανά τακτά χρονικά διαστήματα. Όσο για το μέλλον μου... φυσικά και φοβάμαι. Είμαι μεταμοσχευμένη, στο 2ο, 7,5 χρόνια και επόμενο είναι να φοβάμαι για το αύριο με όλα όσα τράβηξα στο παρελθόν. Μ.Ι.: Είσαι ικανοποιημένη από την περίθαλψη που σου παρέχουν οι γιατροί σου ή το νοσηλευτικό προσωπικό στα νοσοκομεία; Α.: Και ναι και όχι. Υπάρχουν κάποιοι γιατροί που είναι πολύ καλοί και κάποιοι άλλοι που είναι απότομοι. Κάποιοι που δίνουν τη ζωή τους, τα πάντα για τον ασθενή και κάποιοι άλλοι που είναι αδιάφοροι για τον ασθενή, δεν τους ενδιαφέρει. Μ.Ι.: Ποιά είναι η γνώμη σου για το τρέχον σύστημα υγείας; Θα άλλαζες κάτι; Εάν ναι, τι θα άλλαζες και σε ποιους τομείς; Ο.Α.: Με συγχωρείς, το θεωρείς σύστημα υγείας αυτό που έχουμε; Μας ταλαιπωρούν συνεχώς παρά το γεγονός ότι έχουμε τόσα πολλά προβλήματα υγείας εξ' αιτίας της χρόνιας πάθησής μας. Θα άλλαζα τα πάντα σε όλους τους τομείς φυσικά! Έχουμε κράτος πρόνοιας; Όχι! ΕΣΥ; Και πάλι όχι! Μ.Ι.: Από που παίρνεις δύναμη; Α.: Από τον Θεό. Ο Θεός μας δίνει δύναμη αλλά και όλες τις δοκιμασίες... Είμαστε όλοι πλάσματα του Θεού κι εκείνος γνωρίζει τα πάντα για εμάς και μας ορίζει. Μ.Ι.: Ποιοί είναι οι στόχοι σου και τα όνειρά σου; Α.: Παλεύω για ένα καλύτερο αύριο. Το να έρχομαι όλο και πιο κοντά στον Θεό. Να γίνομαι όλο και καλύτερος άνθρωπος, για να μοιράζω αγάπη και δύναμη στον κόσμο. Μ.Ι.: Υπάρχει κάποιο μήνυμα που θα ήθελες να δώσεις σε όσους νεφροπαθείς και μη περιμένουν κάποιο μόσχευμα εδώ και χρόνια; Α.: Αυτό που θα ήθελα να τους πω είναι να μην το βάζουν κάτω ποτέ και να μη χάνουν την ελπίδα τους. Ο Θεός δεν αφήνει κανέναν. Όλα είναι δοκιμασίες της ζωής που μας τις στέλνει για να έρθουμε πιο κοντά του. Μ.Ι.: Σε ευχαριστώ πολύ για τον χρόνο σου και που μας μίλησες με τόση ειλικρίνεια Αναστασία. Εύχομαι ότι καλύτερο στη ζωή σου και να είσαι πάντα τόσο αισιόδοξη. Να μεταδίδεις όσο πιο συχνά μπορείς τόσο όμορφα μηνύματα πίστης κι ελπίδας στον κόσμο γιατί το έχουμε πραγματικά ανάγκη.\n10 Ταξίδι Κατά τη γνώμη μου, τα ταξίδια είναι ένας υπέροχος τρόπος να ξεφύγει κανείς από την καθημερινότητα, να συνδυάσει διακοπές και εμπειρίες και φυσικά να γεμίσει τις μπαταρίες του για την επιστροφή στην πραγματικότητα. Αν και είναι λίγο νωρίς να μιλήσουμε για διακοπές αφού μόλις μπήκε το καλοκαίρι, λέω να γράψω για αυτές γιατί πολλοί από εμάς πιθανότατα δεν θα πάνε (ούτε) φέτος διακοπές και ούτως ή άλλως όλοι έχουμε ανάγκη από ένα ταξίδι, έστω και νοερό! Πολλοί θεωρούν τις διακοπές πολυτέλεια ειδικά στις μέρες μας που τα οικονομικά όλων είναι κάπως, φαντάζομαι πολύ λίγοι είναι αυτοί που έχουν τις διακοπές τους ως προτεραιότητα. Στην πραγματικότητα όμως οι διακοπές είναι απαραίτητες. Αρκεί κανείς να σκεφτεί ότι όλο το χρόνο το μυαλό και το σώμα Γράφει η Tζένη Κοντοσθένους Ψυχολόγος Υγείας μας δουλεύουν ασταμάτητα, σκέφτονται, διαβάζουν, αντιμετωπίζουν προβλήματα, βρίσκουν λύσεις έρχεται λοιπόν κάποια στιγμή που όλα αυτά πρέπει για λίγο να τα αφήσουμε πίσω μας και να κάνουμε αυτό που θεωρείται κλισέ: να χαλαρώσουμε. Είτε μιλάμε για μια απόδραση του σαββατοκύριακου είτε για κάποιους τυχερούς πιο μεγάλες διακοπές, η «παύση» που πατάμε στα αγχωτικά ζητήματα της καθημερινότητας έχει τεράστια σημασία για την υγεία μας, και την ψυχική και τη σωματική. Η Susan Krauss Whitbourne, καθηγήτρια Ψυχολογίας στο Πανεπιστήμιο της Μασαχουσέτης, τονίζει το ζωτικό ρόλο που παίζουν οι διακοπές στη ζωή μας. Η συντριπτική πλειοψηφία των ενηλίκων, είτε είναι εργαζόμενοι είτε άνεργοι, υποφέρει από στρες, όπως λέει χαρακτηριστικά. Το χρόνιο στρες έχει πολύ αρνητικές συνέπειες για το κάθε άτομο, μιας και όταν είμαστε στρεσαρισμένοι είναι πολύ πιο πιθανό να αρρωστήσουμε, ξυπνάμε κουρασμένοι και δεν κάνουμε σωστές διατροφικές επιλογές. Σε ψυχολογικό επίπεδο, νιώθουμε εξαντλημένοι, πιο ευέξαπτοι και έχουμε μια συνεχόμενη ένταση. Ένα ταξίδι είναι ικανό να μας βγάλει από τον κύκλο του συνεχόμενου στρες, να μας βοηθήσει να πάρουμε μια απόσταση από τα προβλήματα μας, να χαλαρώσουμε με την οικογένεια ή την παρέα μας και να νιώσουμε για λίγο ξέγνοιαστοι. Το πού δεν έχει πολύ μεγάλη σημασία τελικά Η Ελλάδα έχει άπειρα νησιά, δεν είναι απαραίτητο να είναι ακριβές διακοπές σε ένα εξωτικό μέρος μέσα στην πολυτέλεια. Αρκεί να είναι ένα μέρος που θα περιλαμβάνει ξεκούραση, κλειστό κινητό και σβηστό laptop. Αρκεί να μαζέψουμε μερικά χρήματα, να διαλέξουμε έναν ήσυχο προορισμό, να το πάρουμε απόφαση και να βγούμε από τη ρουτίνα!\n11 Ομιλείτε (μόνο) ελληνικά? Από μικρή ηλικία πλέον τα παιδιά αρχίζουν να μπαίνουν στον κόσμο των ξένων γλωσσών. Είτε γιατί το απαιτεί το σχολικό πρόγραμμα είτε γιατί οι γονείς θέλουν να εμπλουτίσουν τα μελλοντικά εφόδια των παιδιών τους για την ανεύρεση εργασίας. Η γλωσσομάθεια αποτελεί ένα ζήτημα πολυσυζητημένο και κυρίως ένα ζήτημα αντικρουόμενων απόψεων. Συγκεκριμένα, οι πολέμιοι της υποστηρίζουν ότι δεν πρέπει τα παιδιά να επιφορτίζονται με την εκμάθηση ξένων γλωσσών ενώ ακόμα δεν έχουν μάθει την μητρική τους. Οι υπέρμαχοι της αντίθετα, διατείνονται ότι όχι μόνο βοηθά τα παιδιά να γνωρίσουν την κουλτούρα άλλων κρατών αλλά συμβάλλει και στην οξυδέρκειά τους! Υπάρχουν βέβαια και εκείνοι που πιστεύουν ότι η απάντηση βρίσκεται κάπου ενδιάμεσα. Εγώ θα ταχθώ στην πλευρά των υπέρμαχων διότι έχοντας βιώσει την εμπειρία της εκμάθησης της ιταλικής γλώσσας δε κατάφερα μόνο να βελτιώσω τις γλωσσικές μου ικανότητες αλλά αποκόμισα και έναν διαφορετικό τρόπο σκέψης όχι μακρινό- από τον ελληνικό. Γι αυτό πριν κρίνουμε αβίαστα ας ζυγίσουμε τα οφέλη και τα μειονεκτήματα της γλωσσομάθειας! Θεοδώρα Κοντοσθένους Φοιτήτρια Νομικής\n12 ΤΟ ΚΑΛΟ ΠΑΝΤΑ ΑΝΤΑΠΟΔΙΔΕΤΑΙ Απαράβατος νόμος του σύμπαντος. Ελλάδα Φθινόπωρο. Σε ένα προσφυγικό χωριό κάπου στη Χαλκιδική γεννιέται ένα παιδί. Έχουν προηγηθεί ήδη επτά παιδιά, από τα οποία ζουν και μεγαλώνουν με πολλές στερήσεις τα πέντε. Η οικογένεια πολύ φτωχιά, το ζευγάρι παντρεύτηκε μέσα στον πόλεμο του 40. Το νεογέννητο κλαίει καθημερινά. Βάρος δεν παίρνει. Η μητέρα το θηλάζει, δεν υπάρχει κάτι άλλο να το ταΐσει έτσι κι αλλιώς. Παρόλο το θηλασμό, το μωρό εξασθενεί μέρα με τη μέρα. Καλούν τον γιατρό του χωριού να το κοιτάξει. Δεν του βρίσκει κάτι, αλλά η κατάσταση του μωρού χειροτερεύει. Μεταφορά στη Θεσσαλονίκη δεν συζητείται καν. Μόνο καΐκι πιάνει στο λιμάνι του χωριού αραιά και πού, ανάλογα με τον καιρό. Μετά από λίγες εβδομάδες ξανακαλούν το γιατρό, ο οποίος συμβουλεύει τη μητέρα να αλείψει το μωρό με λίπος για να το ζεστάνει. Το μέγεθος του μωρού είναι τέτοιο, ώστε για να αλειφτεί όλο το κορμάκι του έφτανε να ζεστάνουν λίπος μέσα σε ένα κουτάλι του φαγητού... Μια μέρα, φτάνει το καΐκι και ξεφορτώνει κόσμο. Ήταν μεγάλο γεγονός τότε να πιάνει το καΐκι λιμάνι στο χωριό, και όλα τα παιδιά κατέβαιναν να δουν αυτούς που κατέφταναν, και να μάθουν γιατί ήρθαν και πόσο θα μείνουν. Ανάμεσα στα παιδιά που κατεβαίνουν στο λιμάνι είναι και οι δίδυμες κόρες του ζευγαριού. Παιδιά δέκα χρονών, πάνε να δουν κι αυτά τους καινούριους ανθρώπους. Ακούνε ότι ανάμεσά τους έχει έρθει και μια νοσοκόμα. Τρέχουν γρήγορα στη μητέρα τους. «Μάνα, μάνα με το καΐκι ήρθε και η κόρη της.... Μας είπαν ότι είναι νοσοκόμα. Να πάμε να της πούμε να έρθει να δει το μωρό μας;» Σκέφτονται ότι είναι πιθανό, νοσοκόμα από την Αθήνα, να γνωρίζει κάτι περισσότερο από τον ντόπιο γιατρό. Γράφει η Γιασεμή Ζέππου «Μαρ παιδάκια μου, πού θα πάτε τέτοια ώρα να χτυπήσετε ξένη πόρτα; Τώρα ήρθαν κουρασμένοι. Δεν θα σας ανοίξουν.» Τα δεκάχρονα κορίτσια δεν πτοούνται. «Εμείς θα πάμε και θα την παρακαλέσουμε. Μας δίνεις την άδεια;» Μετά από σκέψη πολύ η μητέρα το επέτρεψε. Μέσα στο σούρουπο, χτυπάνε την πόρτα του σπιτιού της νοσοκόμας. Η κοπέλα παντρεμένη με ένα μωρό, έμεινε ο άντρας της από δουλειά στην Αθήνα, και πήραν τη μεγάλη απόφαση να γυρίσουν στο πατρικό σπίτι των γονιών και να εργαστεί ο άντρας στο Άγιο Όρος. Η κοπέλα, ας την ονομάσουμε κυρία Μαίρη, ανοίγει και βλέπει μπροστά της δυο μικρά κορίτσια. Αυτά της εξηγούν ότι έχουν ένα μωρό αδελφάκι, το οποίο δεν τρώει, δεν κλαίει, δεν σαλεύει πολλές φορές. Η κοπέλα διστάζει. Δεν γνωρίζει από ιατρική, μια απλή νοσοκόμα ήταν όλα της τα χρόνια. Μόλις έφτασε στο χωριό και δεν γνωρίζει ουσιαστικά κανέναν. Πώς να πάει νύχτα σε ένα ξένο σπίτι; Και πού να αφήσει το δικό της μωρό;\n13 Τα κορίτσια κάνουν τη δική τους πρόταση. «Η μία μας θα μείνει με το μωρό σου να το προσέχει και η άλλη θα σε πάει στο σπίτι μας να δεις το μωρό μας και θα σε φέρει γρήγορα πίσω.» Η αντίστασή της κάμπτεται. Ξεκινά και φτάνει στο ξένο σπίτι. Ζητά από τη μητέρα να το θηλάσει. Βλέποντάς το, καταλαβαίνει ότι το γάλα δεν είναι καλό. Το παιδί δεν αντιδρά. Φτιάχνει λίγο τσάι και μόλις βουτάει μια γάζα και βρέχει τα χείλη του μωρού, αυτό γλείφεται! Σημάδι ότι το παιδί πεινάει. Της δίνει οδηγία, όλη νύχτα το παιδί με ένα κουταλάκι του γλυκού να έχει πιει το φλυτζάνι το τσάι. Την άλλη μέρα το πρωί η νοσοκόμα ξαναπηγαίνει στο σπίτι και βλέπει το μωρό. Η μόνη λύση που προτείνει και μπορεί να σώσει το μωρό είναι να βρεθεί γυναίκα λεχώνα να το θηλάσει. Ποια γυναίκα με νεογέννητο μέσα σε μια εποχή που ζουν όλοι στην ανέχεια θα δώσει το γάλα της σε ξένο μωρό; Βρίσκεται μία, της οποίας το μωρό είναι ήδη 7 μηνών. Μια και δυο πηγαίνει η μάνα και της ζητά να θηλάσει και το δικό της για να μην πεθάνει από πείνα. Ο δισταγμός είναι ολοφάνερος. Πώς θα θηλάσει δύο παιδιά; «Θα θηλάζω πρώτα το δικό μου και ότι γάλα μένει θα δίνω στο δικό σου.» Το παιδί της όμως είναι ήδη αρκετά μεγάλο. Θα καταναλώνει σχεδόν όλο το γάλα. Τι θα φτάνει για να πίνει και το μικρούτσικο; «Το δικό σου είναι ξεπεταγμένο. Θα πίνει όλο το γάλα. Τι θα φτάνει να πίνει το δικό μου που είναι μια σταλιά και δεν έχει δύναμη να ρουφήξει; Να δίναμε στο δικό σου παιδί συμπλήρωμα ριζάλευρο;» Η μητέρα του μεγάλου παιδιού δέχεται. Αναλαμβάνει η μία δίδυμη να αλέθει ρύζι για να φτιάχνουν ριζάλευρο. Μεγάλος αγώνας. Δεν είναι εύκολο να μαζευτεί σκόνη για να φτιαχτεί ικανή ποσότητα ριζάλευρου να φάει το παιδί. Δεν το βάζει κανένας κάτω. Το έχουν σκοπό να μην αφήσουν άλλο παιδί της οικογένειας να πεθάνει στα χέρια τους! Προκύπτει και άλλο πρόβλημα. Χειμώνας. Πώς θα πηγαινοέρχεται η λεχώνα να θηλάζει; Βρίσκεται λύση. Η μάνα με το μωρό μετακομίζουν στο σπίτι της. Κοιμούνται σε ένα στρώμα στο πάτωμα σε μια γωνιά. Ο πατέρας των παιδιών μαζεύει τα καλύτερα φρούτα να τα δώσει στη γυναίκα που θηλάζει το παιδί του. Βγάζει ψάρια με τη βάρκα, διαλέγει τα καλύτερα για την ψαρόσουπα που θα μαγειρέψουν στο\n14 σπίτι τους και θα την πάνε στη λεχώνα να τρώει για να βγάζει γάλα. Σφάζει ζώο, ξεχωρίζει το καλύτερο κομμάτι κρέατος να το ετοιμάσουν και να το πάνε στη λεχώνα. Φυσικά, δεν τρώει μόνο αυτή, αλλά όλη η οικογένειά της. Τα πιο φρέσκα λαχανικά, τα στερεί από τα δικά του παιδιά. Κανένα δεν παραπονιέται. Όλοι ζουν και δουλεύουν και νοιάζονται για το μωρό... Την άνοιξη, το μωρό έχει δυναμώσει. Η μητέρα πια με το μωρό γυρνά στο σπίτι της και στα υπόλοιπα παιδιά της. Δεν το φασκιώνουν γιατί τα κοκκαλάκια του δεν είναι δυνατά. Του συμπεριφέρονται σα να κρατάνε στα χέρια τους μια πορσελάνινη κούκλα. Για όλους είναι θαύμα που το παιδί αυτό κατάφερε να παλέψει με το θάνατο και να νικήσει. Η νοσοκόμα έμεινε στο χωριό σχεδόν δύο χρόνια και συνεχώς παρακολουθούσε την πορεία της υγείας του παιδιού. Όταν άρχισε πια να περπατά, τα πόδια του ήταν στραβά. Όλα τα παιδιά το κορόιδευαν. Είπε στους γονείς να μην στεναχωριούνται. Τα ποδαράκια θα έφτιαχναν με τον καιρό. Για άλλη μια φορά είχε δίκιο. Όταν αποφάσισαν να το βαφτίσουν, το μόνο πρόσωπο που θα μπορούσε να γίνει πνευματικός γονιός αυτού του παιδιού ήταν η νοσοκόμα η κυρία Μαίρη. Οι παλιοί λένε, και έχουν δίκιο, ότι το καλό ανταποδίδεται με καλό. Βοήθησε όπου και όπως μπορείς και δεν θα χάσεις. Δώσε και θα σου δοθεί στο δεκαπλάσιο... Το παιδί μεγάλωσε, παντρεύτηκε, έκανε μια υπέροχη οικογένεια και μέχρι σήμερα παραμένει το χαϊδεμένο και αγαπημένο της οικογένειας. Η νοσοκόμα - νονά έχει γεράσει πια. Η ζωή της ήρθε βολική. Δούλεψε σκληρά ο άντρας της στο Άγιο Όρος, έβγαλε καλά χρήματα, κάποια στιγμή του χαμογέλασε η τύχη. Επέστρεψαν στην Αθήνα, έκανε ένα παιδί ακόμα. Τακτοποίησαν οικονομικά τα δυο τους παιδιά και είναι μια ευτυχισμένη γιαγιά. Μέχρι σήμερα θυμάται το βαφτιστήρι της με αγάπη... Η γυναίκα που θήλασε αυτό το μωρό, ζει στο χωριό, γριά πια. Έζησε μια ζωή όχι εύκολη, αλλά τουλάχιστον πιο καλή από πολλές άλλες γυναίκες της γενιά της. Το μωρό που τώρα είναι σχεδόν πενηντάρης, κάθε χρόνο την τιμά με δώρα στη γιορτή της, την επισκέπτεται τακτικά, και την αγαπά σα μάνα του...\n15 19οι ΠΑΓΚΟΣΜΙΟΙ ΑΓΩΝΕΣ ΜΕΤΑΜΟΣΧΕΥΜΕΝΩΝ στο Durban Οι αγώνες των παγκόσμιων ρεκόρ, των χαμόγελων και της χαράς στην εθνική αποστολή. Όπως τα είδε και τα έζησε ο Νίκος Κων. ΚΑΡΑΝΤΑΚΟΣ Το πρόσταγμα και το κοινωνικό μήνυμα των 19ων Παγκόσμιων Αγώνων Μεταμοσχευμένων του 2013,στο μακρυνό Durban, δείχνει ο μεταμοσχευμένος Νίκος ΚΑΡΑΝΤΑΚΟΣ: «Δώσε ζωή γίνε δότης οργάνων». Η πρόκληση εντυπωσιακή και το μήνυμα ισχυρό. Αυτά ήταν τα κίνητρα για την συμμετοχή των Ελλήνων μεταμοσχευμένων αθλητών, στους 19ους Παγκόσμιους Αγώνες μεταμοσχευμένων που ολοκληρώθηκαν με πολύ μεγάλη επιτυχία, στις 4 Αυγούστου 2013 στο Durban της Νοτίου Αφρικής. Η πρόκληση εντυπωσιακή λόγω της ευκαιρίας να ικανοποιήσουμε μία δυσεκπλήρωτη επιθυμία, να κάνουμε ένα άπιαστο όνειρο πραγματικότητα και μετά από τόσο κουραστικό και πολύωρο ταξίδι για να φθάσουμε στην όμορφη Αφρικανική Ήπειρο και συγκεκριμένα στο μακρυνό Durban. Να συναντήσουμε ανθρώπους από όλο τον πλανήτη με τους οποίους μοιραζόμαστε αγωνίες και δυσκολίες στην καθημερινότητά μας, αλλά και χαρές και συγκινήσεις στους αγωνιστικούς στίβους. Το μήνυμα δεν είναι άλλο από την δυνατότητα να προβάλλουμε μέσα από τον αθλητισμό τη μοναδική ποιότητα ζωής που προσφέρει η μεταμόσχευση. Μπορούν η επιστήμη και η ιατρική να καυχιόνται για πολλά πράγματα που προσφέρουν στον άνθρωπο, αλλά τόσο αποτελεσματική ανακούφιση για τον ανθρώπινο πόνο, μόνο στην μεταμόσχευση με την αντικατάσταση ζωτικών οργάνων το επιτυγχάνουν. Αυτό το θαύμα της επιστήμης αλλά και το μεγαλείο της ανθρώπινης αλληλεγγύης, με την προσφορά οργάνων, επιδιώκουν να αναδείξουν και να προβάλλουν οι Παγκόσμιοι Αγώνες Μεταμοσχευμένων. Και βέβαια τα φυσικά και αυθεντικά μέσα που διατίθενται για αυτή την προβολή του μηνύματος, δεν είναι άλλα από τους ίδιους τους μεταμοσχευμένους αθλητές, που συμμετέχουν στην γιορτή της χαράς και της ελπίδας όπως είναι αυτοί οι αγώνες. Στους αγώνες συμμετείχαν 900 μεταμοσχευμένα άτομα από 47 χώρες. Τα μεταμοσχευμένα άτομα έχουν δεχθεί συμπαγές μόσχευμα ζωτικού οργάνου,\n16 Ο πολυνίκης μεταμοσχευμέν ος αθλητής από το Αιγίνιο, ΜΑ- ΤΣΚΙΔΗΣ Ισίδωρος πανευτυχής στο βάθρο, με το ασημένιο μετάλλιο στη δισκοβολία. (καρδιάς, νεφρού, πνεύμονα, ήπατος, παγκρέατος, αλλά και μυελού των οστών) και λαμβάνουν δια βίου ανοσοκατασταλτική αγωγή. Συμμετείχουν άνδρες, γυναίκες και παιδιά σε ξεχωριστές ηλικιακές κατηγορίες και σε όλα σχεδόν τα ατομικά αγωνίσματα-αθλήματα των Ολυμπιακών Αγώνων και όχι μόνο. Οι αγώνες καθιερώθηκαν από το 1980 και διεξάγονται κάθε 2 χρόνια. Οι Έλληνες μεταμοσχευμένοι είμαστε πρωτοπόροι στην καθιέρωση αυτών των αγώνων και από τα ιδρυτικά μέλη της Παγκόσμιας Ομοσπονδίας Αγώνων Μεταμοσχευμένων, (WTGF-World Transplant Games Federation). Συμμετέχουμε ανελλιπώς, με πολυάριθμες αποστολές και εντυπωσιακές διακρίσεις. Όλα αυτά τα χρόνια είναι καθοριστική η οικονομική συμβολή της πολιτείας και της Γενικής Γραμματείας Αθλητισμού, χωρίς την βοήθεια της οποίας δεν θα μπορούσαμε να συμμετέχουμε. Τα τελευταία χρόνια λόγω της οικονομικής κρίσης τα ποσά έχουν μειωθεί κατά πολύ και είμαστε υποχρεωμένοι να αναλάβουμε εξ ιδίων ένα σημαντικό κόστος αυτής της συμμετοχής. Ωστόσο η εθνική αποστολή, που την αποτελούσαν 15 αθλητές/τριες, ο προπονητής επιτραπέζιας αντισφαίρισης κος Λάζαρος Μπαλάφας και ο νεφρολόγος κος Αρβανίτης Δημήτρης, συγκροτήθηκε με καθαρά αγωνιστικά κριτήρια και όρια πρόκρισης, μετά την συμμετοχή των αθλητών, στους 25ους Πανελλήνιους Αγώνες Μεταμοσχευμένων και Αιμοκαθαιρόμενων. Αγωνιστικά το επίπεδο των αγώνων ήταν πολύ υψηλό και τα αγωνίσματα διεξάγονται σύμφωνα με τους διεθνείς κανονισμούς της παγκόσμιας ομοσπονδίας του κάθε αγωνίσματος. Ιδιαίτερη όμως είναι η σημασία και η αξία της διοργάνωσης σε επίπεδο επικοινωνίας των μεταμοσχευμένων ατόμων μεταξύ τους. Παρουσιάζεται η ευκαιρία να γνωριστούμε με μεταμοσχευμένους άλλων χωρών με διαφορετικό τρόπο ζωής και διαφορετικές συνήθειες. Είναι συγκινητικό να συναντιέσαι με ανθρώπους που ζείς τις ίδιες δυσκολίες και αγωνίες και να μοιράζεσαι τις ίδιες εμπειρίες στην καθημερινότητά μας. Όπως επίσης είναι εντυπωσιακό να αντιλαμβάνεσαι ότι δεν διαφέρεις σε ποιότητα ζωής από τους άλλους μεταμοσχευμένους και σε πολλές περιπτώσεις συνειδητοποιείς ότι η φυσική σου κατάσταση είναι εφάμιλλη ή και καλύτερη από άλλους μεταμοσχευμένους. Η αγωνιστική συμμετοχή από μόνη της προϋποθέτει υψηλού επιπέδου επιτυχημένη μεταμόσχευση, αλλά και γενικώτερα για να ανταποκριθεί κάποιος στις ανάγκες ενός τόσο μακρινού ταξιδιού, θα πρέπει να διαθέτει περίσσευμα αυτοπεποίθησης, αυτοεκτίμησης και αυτονομίας στην καθημερινότητά του. Έχω την ξεχωριστή ευλογία να απολαμβάνω απρόσμενα, πρωτόγνωρη ποιότητα μεταμόσχευσης νεφρού από το 1994, που μου επιτρέπει να\n17 Οι μεταμοσχευμένοι αθλητές της Ελληνικής αποστολής επέστρεψαν με σημαντική και αξιοπρεπή αγωνιστική παρουσία. Χαρακτηριστικό των αγώνων ιδιαίτερα στα αθλήματα του στίβου, είναι τα πάρα πολλά παγκόσμια ρεκόρ που σημειώθηκαν. Συγκεκριμένα σε όλες τις κατηγορίες ανδρών και γυναικών σημειώθηκαν 73 νέα Παγκόσμια Ρεκόρ στα αθλήματα του στίβου. Στην τελική κατάταξη η χώρα μας κατετάγη 24η σε σύνολο 47 χωρών. ΤΕΛΙΚΑ ΑΠΟΤΕΛΕΣΜΑΤΑ ΤΗΣ ΕΛΛΗΝΙΚΗΣ ΑΠΟΣΤΟΛΗΣ. Η τελική συγκομιδή των μεταλλίων των μεταμοσχευμένων αθλητών, της εθνικής αποστολής που πήραν μέρος στους 19ους Παγκόσμιους Αγώνες έχει ως εξής: ΧΡΥΣΑ: ΧΑΡΙΤΩΝΙΔΗΣ Απόστολος, χρυσό μετάλλιο, κολύμβηση, 50 μ. Πεταλούδα. ΜΑΝΟΥΛΑΚΗΣ Εμμανουήλ, χρυσό μετάλλιο στο Bowling. Η Ελληνική αποστολή με τους μεταμοσχευμένους αθλητές που πήραν μέρος στους 19ους Παγκόσμιους Αγώνες στη Νότιο Αφρική. συμμετέχω στην γιορτή της μεταμόσχευσης και του πεντακάθαρου αθλητισμού, για 9η φορά, με εντυπωσιακές διακρίσεις. Σκοπός και επιδίωξη της παρέμβασής μου αυτής είναι, να ενημερωθεί πρώτα η κοινωνία για τους Αγώνες και τα πολυσήμαντα μηνύματά τους, καθώς και να ενημερωθούν και άλλοι μεταμοσχευμένοι, ώστε να ζήσουν και αυτοί παρόμοιες χαρές και συγκινήσεις. Το προσωπικό μου μήνυμα μετά την πολύχρονη ενασχόλησή μου με την αθλητική δραστηριότητα, είναι: «Οι καλύτεροι πρεσβευτές της Ιδέας της Δωρεάς Οργάνων, είμαστε οι μεταμοσχευμένοι αθλητές.» ΑΣΗΜΕΝΙΑ: ΜΑΤΣΚΙΔΗΣ Ισίδωρος, 2 ασημένια μετάλλια, στο άλμα εις ύψος και στον δίσκο. ΧΑΡΙΤΩΝΙΔΗΣ Απόστολος, 2 ασημένια μετάλλια, στα 100 μ. Πεταλούδα και ελαστική σφαίρα. ΞΕΝΟΣ Χρήστος, ασημένιο μετάλλιο στην επιτραπέζια αντισφαίριση. ΠΡΑΤΣΑΣ Νίκος ασημένιο μετάλιο στα 5 χιλ. βάδην. ΚΑΜΑΡΑΤΟΣ Νίκος, ασημένιο μετάλλιο στο Bowling. ΧΑΛΚΙΝΑ:\n18 ΑΡΚΑΣ Γιάννης, 2 χάλκινα μετάλλια, Bowling διπλό και επιτραπέζια αντισφαίριση διπλό. ΚΑΜΑΡΑΤΟΣ Νίκος, χάλκινο μετάλλιο Bowling διπλό. ΜΑΤΣΚΙΔΗΣ Ισίδωρος, χάλκινο μετάλλιο στον ακοντισμό. ΞΕΝΟΣ Χρήστος, χάλκινο μετάλλιο στην επιτραπέζια αντισφαίριση διπλό. ΛΕΟΝΤΟΠΟΥΛΟΣ Ηλίας, χάλκινο μετάλλιο στα 5 χιλ. Βάδην. ΑΝΔΡΕΑΔΗΣ Δημήτριος, χάλκινο μετάλλιο, στην επιτραπέζια αντισφαίριση, σύνθετο διπλό. ΜΠΟΤΣΑ Αθανασία, χάλκινο μετάλλιο, στην επιτραπέζια αντισφαίριση, σύνθετο διπλό. ΚΤΕΝΑ Σπυριδούλα, χάλκινο μετάλλιο, στο Bowling. ΚΑΡΑΝΤΑΚΟΣ Νίκος, χάλκινο μετάλλιο, στο άλμα εις ύψος. Αγωνιστικά όλοι οι αθλητές και οι αθλήτριες πρέπει να είναι ικανοποιημένοι από την συμμετοχή τους. Χαρακτηριστικά είναι τα όσα περιέγραψε ο Ισίδωρος Ματσκίδης: «Άλλη μία αγωνιστική συμετοχή μου στους Παγκόσμιους Αγώνες Μεταμοσχευμένων τελείωσε, άλλη μία Εθνική αποστολή ολοκληρώθηκε με επιτυχία για την χώρα μας, αναφέρομαι στους αγώνες στο μακρυνό Durban, της Νότιας Αφρικής. Ήταν η 9η φορά που συμμετείχα σε αγώνες μεταμοσχευμένων και θεωρώ ότι ήταν μία από τις καλύτερες διοργανώσεις, μέχρι... την επόμενη διοργάνωση... Θεωρώ τον εαυτό μου τυχερό και ευλογημένο, καθώς αξιώθηκα να είμαι εκεί μαζί με όλους τους άλλους μεταμοσχευμένους συναθλητές από την Ελλάδα μα και από όλο τον κόσμο, για να «αγωνιστούμε ευγενικά», να πετύχουμε το καλύτερο αποτέλεσμα των κόπων της προετοιμασίας που κάναμε όλο το προηγούμενο διάστημα. Πέρα όμως από την επίδοση και το ρεκόρ, με τους αγώνες αυτούς μας δόθηκε άλλη μια ευκαιρία να προβάλλουμε την ποιότητα Η Ελληνική αποστολή με τους μεταμοσχευμένους αθλητές που πήραν μέρος της μεταμόσχευσης που απολαμβάνουμε. Έχουμε την δυνατότητα να συμμετέχουμε ισότιμα στο κοινωνικό αγαθό του αγωνιστικού αθλητισμού». Συμπληρώνοντας τις σκέψεις του Ισίδωρου θα πρόσθετα: «Οι 19οι Παγκόσμιοι Αγώνες Μετμοσχευμένων στο Durban, όπως προανέφερα ήταν οι αγώνες των παγκοσμίων ρεκόρ, τουλάχιστον στα αθλήματα του στίβου. Συνολικά σημειώθηκαν 73 παγκόσμια ρεκόρ, κάτι που δείχνει την αγωνιστική ανανέωση και αναβάθμιση των αγώνων. Παρουσιάσθηκαν πολλά νέα πρό-\n19 Νίκος ΠΡΑΤΣΑΣ και Νίκος ΚΑΡΑΝΤΑΚΟΣ με την πρόεδρο της Πανευρωπαϊκής Αθλητικής Ομοσπονδίας Μεταμοσχευμένων & Αιμοκαθαιρόμενω κα Judit BERENTE. σωπα με εντυπωσιακές σωματικές αξίες και αρετές. Ενδεικτικά αναφέρω στη ηλικιακή μου κατηγορία, όπου εμφανίσθηκε ένας Αμερικάνος μεταμοσχευμένος ήπατος, πρώην παίκτης του NBA o Dell Howard, ο οποίος κατέκτησε 5 χρυσά μετάλλια με 2 παγκόσμια ρεκόρ στα αγωνίσματα που πήρε μέρος, 100, 200, ελαστική σφαίρα, δίσκο, ακόντιο. Όλα αυτά θα πρέπει να προβληματίσουν και να απασχολήσουν τους παράγοντες που ασχολούνται με τα διοικητικά μας, να επαναπροσδιορίσουν τα όρια πρόκρισης, ώστε να καταστούν εφικτά και προσιτά στους αθλητές του στίβου. Πρέπει από μόνοι μας να προστατεύσουμε τους εαυτούς μας και να μην βγάζουμε τα μάτια μας συνέχεια. Στο σημείο αυτό θέλω να δικαιολογήσω και τον τίτλο σχετικά με την εθνική αποστολή των χαμόγελων και της χαράς. Είχαμε για πολλά χρόνια να ζήσουμε στιγμές χαράς και τα χαμόγελα επανήλθαν στα μέλη της εθνικής αποστολής. Πλήν ελαχίστων εξαιρέσεων υπήρξε μία ειλικρινής εγκαρδιότητα και φιλική διάθεση μεταξύ των αθλητών, ανεξάρτητα του σωματείου και όλοι συνέβαλαν κατά την παραμονή μας, να δημιουργηθεί ένα πολύ ευχάριστο κλίμα. Θέλω ιδιαίτερα να σταθώ στην συνάντησή μας με τους ομογενείς ΕλληνοΚυπρίους του Durban και να τους ευχαριστήσω για το δείπνο που μας παρέθεσαν. Ήταν πολύ όμορφα δομημένη η ενημέρωση της κας Μπότσα Αθανασίας προς τους ομογενείς, σχετικά με τους αγώνες, αλλά και τις μεταμοσχεύσεις γενικώτερα, οι οποίοι την άκουσαν με πολύ μεγάλο ενδιαφέρον και προσοχή. Αξίζει να σημειωθεί ότι με αυτόν τον τρόπο ενισχύεται και ο εθνικός και πρεσβευτικός χαρακτήρας της εθνικής αποστολής των μεταμοσχευμένων και για ακόμα έναν επιπλέον λόγο είμαστε πολύ υπερήφανοι, που ανταποκρινόμαστε με επιτυχία και σε αυτή την ιδιαίτερη αποστολή. Δώσαμε και πήραμε χαρά, ελπίδα και αισιοδοξία στην συναντησή μας με τους ομογενείς στην μακρυνή Ήπειρο.» Θα ήταν μεγάλη παράλειψη εάν δεν γινόταν κάποια ειδική αναφορά στους αθλητές που διακρίθηκαν στους αγώνες. Οφείλω να ομολογήσω ότι πολύ με παρηγορεί και με ενθαρύνει με τον ενθουσιασμό και το παθος του, ο αειθαλής προέδρος του «ΔΡΟΜΕΑ» κος Γιάννης Αρκάς, ο οποίος παρά το ότι στο Durban γιόρτασε τα 64α γενέθλιά του, εν τούτοις καταφέρνει κάθε φορά στους αγώνες, να αποσπά τουλάχιστον ένα-δύο μετάλλια. Εκείνο που με ανησυχεί είναι ότι μετά από 10 χρόνια που θα φθάσω τα χρόνια του θα μπορώ να κάνω έστω τα μισά από όσα αγωνιστικά επιτυγχάνει ο Αρκάς; Επίσης χωρίς ιδιοτέλεια, υστεροβουλία ή δουλοπρέπεια, για να προλάβω και τους μικρόψυχους που δυστυχώς υπάρχουν, νομίζω του οφείλουμε πολλά και για\n20 την διοίκηση που ασκεί αποτελεσματικά με το ίδιο πάθος και την ίδια διάθεση. Ήταν ευφυής και γενναιόδωρη η απόφασή του να ορίσει αρχηγό απόστολής και σημαιοφόρο, τον νεαρό αθλητή του «ΔΡΟΜΕΑ» Νίκο Πράτσα. Άλλοι σε άλλες εποχές ούτε που τους πέρναγε από το μυαλό να δείξουν τέτοια εμπιστοσύνη σε νεώτερους. Η παρατήρησή μου είναι ότι, ίσως λίγο περισσότερο θα έπρεπε να προστατεύσει και να βοηθήσει τους αθλητές της αποστολής και να μην επιβαρυνθούμε οικονομικά τόσο πολύ. Ο νεοφώτιστος Νίκος Πράτσας, νομίζω ότι πετάει σε πελάγη ευτυχίας με την αγωνιστική του παρουσία, ασημένιο μετάλλιο και ατομικό ρεκόρ στα 5 χιλιόμετρα βάδην, με το καλημέρα σας. Εκείνο όμως πιστεύω που θα του μείνει αξέχαστο, είναι η πρώτη του συμμετοχή σε ένα τόσο μακρυνό ταξίδι και σε τόσο δύσκολα καθήκοντα που δεν είχε ανάλογη εμπειρία. Εκτιμώ ότι τα κίνητρα είναι πολύ ησχυρά και η εμπειρία πάρα, πάρα, πολύ χρήσιμη και διδακτική. Χάρηκα πάρα πολύ με τις νίκες των αθλητών του Bowling, Μανουλάκη Μανώλη και Καμαράτου Νίκου, οι οποίοι διατήρησαν την παράδοση της αποστολής στο άθλημά τους για παγκόσμιες πρώτες νίκες. Ο Απόστολος Χαριτωνίδης με πολύ άνεση κατάκτησε τις πρώτες θέσεις, αλλά οι σωματικές του αξίες είναι για πολύ μεγαλύτερα ρεκόρ, αρκεί να έχει βοήθεια και σωστή στρατηγική και διαχείριση στην επιλογή των αγωνιασμάτων. Ο Χρήστος Ξένος στην επιτραπέζια αντισφαίριση και ο Σιδέρης Ματσκίδης στον στίβο, παραμένουν για πολλά χρόνια σταθερές αξίες στον παγκόσμιο αθλητισμό των μεταμοσχευμένων και απολαμβάνουν ανάλογο σεβασμό από τους συναθλητές των, παρά το ότι ο πρώτος δεν κατάφερε να κερδίσει το χρυσό μετάλλιο, χάνοντας στον τελικό από τον ανώτερό του Ιρανό, όπως και ο Σιδέρης που μετά από 7 χρόνια κατέβηκε από το βάθρο του παγκοσμίου ρεκόρ στο άλμα εις ύψος. Η Μπότσα Αθανασία, η Σπυριδούλα Κτενά, ο Δημήτρης Ανδρεάδης και ο Καραντάκος Νίκος - Ματσκίδης Ισίδωρος, λίγο μετά την απονομή των μεταλλίων τους. Ηλίας Λεοντόπουλος, προσπάθησαν για το καλύτερο και θα πρέπει να είναι ευχαριστημένοι και χαρούμενοι από τις διακρίσεις τους. Ο Ιωσήφ Τζουγανάκης και ο Νίκος Γρυδάκης, παρά την καλή προετοιμασία και την φυσική τους κατάσταση. δεν κατόρθωσαν να μπούν στα μετάλλια.\n21 Είμαι από πάστα αλλιώτικη που είσαι μαθημένος? Εγώ είμαι που πολέμησα όλους αυτούς που τώρα, ΦΩΝΗ ΛΑΟΥ Αν το ζυγό επέλεξες για να με κυβερνήσεις Αν βρήκες χώμα πρόσφορο για να με τυραννήσεις Θυμήσου τα ιστορικά κι αθάνατά μας έπη Το μένος μου να σέβεσαι και να τρομάζεις πρέπει!!! Είμαι λαός ελεύθερος δεν δέχομαι δεσμεύσεις Όσο πολύ κι αν προσπαθείς, λίγο θα με παιδέψεις Θα πέσω μα θα σηκωθώ κι ας φαίνομαι ηττημένος Θέλουν με την υποταγή να πάρουνε την Χώρα Ξανάρθε χούντα γύρω μου υπόγεια σαν το φίδι Μα έχουν γνώση οι φύλακες θα πάρουν ένα αρχίδι!!! Στείλε λοιπόν στους φίλους σου, ντόπιους ναζί και ξένους Πως μια ελπίδα έχετε γι αποφυγή του μένους Μαζέψτε τα και φύγετε λίγος καιρός σας μένει Άνοιξε πόρτα η κόλαση κι όλους μας περιμένει. ΑΝΤΡΕΑΣ 02/04/2013\n22 Τούτος ο κόσμος ψέμματα είναι όλος και φοβάμαι κι οι άνθρωποι παράξενοι,σαν τους κοιτώ λυπάμαι Ψευτικά λόγια δεν μπορώ,ούτε ξέρω να γράφω Μονάχα αλήθειες μ έμαθαν πάντα να υπογράφω. που την Ελλάδα βάλθηκαν ν αφήσουν πεθαμένη. ΨΕΥΤΙΚΑ ΛΟΓΙΑ Ψεύτικα λόγια εγώ ποτέ δεν έμαθα να λέω με την αλήθεια πολεμώ και όμως συνέχεια κλαίω. Μα είναι και κάποιοι άνθρωποι στο ψέμα γεννημένοι ΜΕΤΣΙΝΗ ΤΖΙΝΑ\n23 Οι βιταμίνες στη χρόνια νεφρική ανεπάρκεια Στη χρόνια νεφρική ανεπάρκεια μπορεί να εμφανιστούν ελλείψεις σε κάποιες βιταμίνες. Οι πιο ευάλωτες, για τις οποίες και συστήνεται λήψη συμπληρωμάτων, είναι οι υδατοδιαλυτές, δηλαδή αυτές του συμπλέγματος B και η C. Οι λιποδιαλυτές βιταμίνες συνήθως δεν επηρεάζονται ιδιαίτερα από τη νόσο και δεν χρειάζεται συμπληρωματική χορήγηση, με εξαίρεση τη βιταμίνη D. Υδατοδιαλυτές βιταμίνες: Στην ουραιμία, απαιτείται χαμηλή πρόσληψη τροφίμων πλούσιων σε φώσφορο και κάλιο. Τα τρόφιμα αυτά όμως, είναι ταυτόχρονα και υψηλά σε υδατοδιαλυτές βιταμίνες. Σε ασθενείς που κάνουν περιτοναϊκή διάλυση, οι βιταμίνες στις οποίες μπορεί να εμφανιστεί ανεπάρκεια είναι το φολικό οξύ (B9), η Β6, η νιασίνη (B3) και η B2. Επίσης, κατά τη διάρκεια της διάλυσης έχουμε απώλειες των περισσότερων από τις βιταμίνες του συμπλέγματος B και της βιταμίνης C. Εξαίρεση αποτελεί η Β12 καθώς οι απώλειές της είναι ελάχιστες. Η κάθε μία από τις βιταμίνες του συμπλέγματος Β παίζει διαφορετικό ρόλο στην υγεία. Γενικά, είναι απαραίτητες για το μεταβολισμό των τροφών και τη μετατροπή τους σε ενέργεια, και για την καλή λειτουργία του νευρικού συστήματος. Η Β6 με τη Β12 και το φολικό οξύ βοηθούν στην πρόληψη της αναιμίας. Η βιταμίνη C έχει ισχυρή αντιοξειδωτική δράση και χρειάζεται για να διατηρεί τους ιστούς υγιείς, να επουλώνει πληγές γρηγορότερα, να επιταχύνει την ανάρρωση, να προστατεύει από διάφορες ασθένειες. Λιποδιαλυτές βιταμίνες: Ένας μεγάλος αριθμός ασθενών ΧΝΑ εμφανίζουν ανεπάρκεια στη βιταμίνη D, που επιδεινώνεται περισσότερο εξαιτίας της μειωμένης ικανότητας μετατροπής της 25-υδροξυ-βιταμίνης D στην ενεργή μορφή της, από τα νεφρά. Γράφει η Βιβή Κατσαρού Κλινικός Διατροφολόγος Διαιτολόγος Η βιταμίνη D χρειάζεται για την απορρόφηση του ασβεστίου και του φώσφορου από το έντερο, τα οποία με τη σειρά τους είναι σημαντικά για την υγεία των οστών. Ανεπάρκεια στη βιταμίνη αυτή μπορεί να οδηγήσει σε προβλήματα όπως πόνος στους μύες και στα οστά, σπασμούς μυών, αδύναμα οστά, σπασίματα, ραχίτιδα και οστεομαλακία. Νέα δεδομένα στο χώρο της έρευνας υποστηρίζουν ότι η εξέλιξη της νόσου και πολλών καρδιαγγειακών επιπλοκών της, μπορεί να σχετίζονται με ανεπάρκεια της βιταμίνης D. Επίσης, ασθενείς ΧΝΑ με ανεπάρκεια βιταμίνης D βρίσκονται σε μεγαλύτερο κίνδυνο να εμφανίσουν διαβήτη, αντίσταση στην ινσουλίνη, υπέρταση και αυξημένα τριγλυκερίδια. Αν και η σχετική έρευνα βρίσκεται ακόμα στο ξεκίνημά της, φαίνεται πως η βιταμίνη D έχει θετική επίδραση στην πρωτεϊνουρία, στην αρτηριακή πίεση, στη φλεγμονή και στα καρδιαγγειακά προβλήματα. Ιδιαίτερα όσον αφορά τα παιδιά με ΧΝΑ, εφόσον τα αποτελέσματα των ερευνών επιβεβαιωθούν, θα μπορούσαν να βοηθήσουν στην επίτευξη καλύτερης ανάπτυξης, αλλά και στην εξέλιξη της νόσου και των καρδιαγγειακών επιπτώσεών της. Βιβλιογραφία Williams, S., Malatesta, K., & Norris, K. (2009). Vitamin D and chronic kidney disease. Ethnicity & disease, 19(4 Suppl 5), S5. Chau, Y. Y., & Kumar, J. (2012). Vitamin D in Chronic Kidney Disease. The Indian Journal of Pediatrics, 79(8), National Kidney foundation (2013). Vitamins and Minerals in Kidney Disease. Retrieved October 3, 2013 from LIVE STRONG Foundation (2013) Kidney Disease & Vitamin D Deficiency. Retrieved October 4, 2013 from\n24 ΣΧΕΔΙΑΣΜΟΣ ΚΑΙ ΕΦΑΡΜΟΓΗ ΠΡΟΓΡΑΜΜΑΤΟΣ ΕΚΠΑΙΔΕΥΣΗΣ Τα περισσότερα παιδιά με ΔΑΔ ( διάχυτη αναπτυξιακή διαταραχή ) έχουν ανάγκη βελτίωσης στους τομείς της κατανόησης και έκφρασης του λόγου, στην κοινωνική συμπεριφορά, στην αυτοαπασχόληση, στην αυτοεξυπηρέτηση και στον αυτοέλεγχο, έτσι ώστε να αποφεύγεται η μη αποδεκτή συμπεριφορά. Η επιλογή των συγκεκριμένων τομέων και στόχων που περιλαμβάνει το αναλυτικό πρόγραμμα διδασκαλίας, πρέπει να έχει ως αρχή την εκπαίδευση του παιδιού με ΔΑΔ. Η επιδίωξη αυτή αφορά στο να βοηθήσουμε το παιδί να βρει νόημα στη ζωή του, διευρύνοντας τις επιλογές του. Ένα πρόγραμμα μπορεί να περιλαμβάνει τα εξής: sκοινωνικές και συναισθηματικές δεξιότητες: sνα μοιράζεται αντικείμενα, παιχνίδια, φαγητό και γενικότερα ότι έχει να κάνει με τα ενδιαφέροντά του sνα αναπτύξει συντροφικό παιχνίδι sνα αναπτύξει συνεργατικό παιχνίδι sνα μάθει κοινωνικούς κανόνες sνα εκφράζει κατάλληλο συναίσθημα σε κάθε κοινωνική περίσταση sνα συμμετέχει με κατάλληλο τρόπο στις δραστηριότητες του σχολείου sνα δέχεται αλλαγές σε κανόνες και ρουτίνες sνα αποδέχεται τη διαφορετική γνώμη του άλλου sνα σέβεται τον προσωπικό χώρο των άλλων. Δεξιότητες επικοινωνίας. Λεκτικές δεξιότητες συζήτησης: sνα ακούει προσεκτικά ιστορίες, παραμύθια, ποιήματα, τραγούδια sνα αφηγείται μια ιστορία sνα παίρνει πρωτοβουλία στη συζήτηση sνα συνεχίζει μια συνομιλία κάνοντας αυθόρμητα σχόλια sνα συνεχίζει μια συνομιλία παρέχοντας πληροφορίες sνα συνεχίζει μια συνομιλία απαντώντας σε ερωτήσεις sνα κλείνει μια συζήτηση sνα ζητά διευκρινίσεις. Μη λεκτικές δεξιότητες: sνα κοιτάζει το συνομιλητή sνα αλλάζει την ένταση της φωνής ανάλογα με την περίσταση sνα περιμένει τη σειρά του στη συζήτηση. (στο επόμενο φύλλο θα αναφερθούμε στη γλώσσα και τον γραπτό λόγο) Β.Γ. Δασκάλα σε παιδιά με ειδικές ανάγκες


10 ψυχικά και ψυχολογικά οφέλη που σου προσφέρει η γυμναστική! :: Activeman.gr\n10 ψυχικά και ψυχολογικά οφέλη που σου προσφέρει η γυμναστική!\n28/02/2018 Tips/Αφιερώματα\t183\nΠολλοί άνθρωποι πηγαίνουν γυμναστήριο ή γυμνάζονται στο σπίτι ή/και σε εξωτερικούς χώρους για να βελτιώσουν την καρδιαγγειακή υγεία, να χτίσουν μυς και, φυσικά, για να φτιάξουν ένα κορμί που τα σπάει, αλλά η γυμναστική έχει πολλά παραπάνω οφέλη από αυτά. Την τελευταία δεκαετία περίπου, οι επιστήμονες έχουν αναρωτηθεί πώς η άσκηση μπορεί να ενισχύσει τη λειτουργία του εγκεφάλου. Ανεξάρτητα από την ηλικία ή το επίπεδο φυσικής κατάστασης , μελέτες δείχνουν ότι η δημιουργία χρόνου για άσκηση παρέχει κάποια πολύ καλά διανοητικά οφέλη. Διαβάστε λοιπόν με ποιους τρόπους η γυμναστική μπορεί να ωφελήσει την ψυχική υγεία, τις σχέσεις και να οδηγήσει σε μια πιο υγιή και ευτυχισμένη ζωή συνολικά.\nΔΙΑΒΑΣΕ ΑΚΟΜΑ: 9 χαρακτηριστικά που θα σου δείξουν πόσο και αν είσαι ευαίσθητος!\nΣκληρή μέρα στο γραφείο; Κάντε μια βόλτα ή πηγαίντε στο γυμναστήριο για μια γρήγορη προπόνηση. Ένα από τα πιο κοινά διανοητικά οφέλη της άσκησης είναι η ανακούφιση από το στρες, μιας και μπορεί να βοηθήσει στη διαχείριση του σωματικού και πνευματικού άγχους. Η άσκηση αυξάνει επίσης τις συγκεντρώσεις νορεπινεφρίνης, μιας χημικής ουσίας που μπορεί να μετριάσει την ανταπόκριση του εγκεφάλου στο άγχος. Συνεχίστε και ιδρώστε - η άσκηση μπορεί να μειώσει το άγχος και να ενισχύσει την ικανότητα του σώματος να αντιμετωπίσει την υπάρχουσα ψυχική ένταση!\n2. Ενισχύει τη διάθεσή σας\nΗ γυμναστική μπορεί να μοιάζει βουνό, αλλά αξίζει τον κόπο! Η άσκηση απελευθερώνει ενδορφίνες, οι οποίες δημιουργούν συναισθήματα ευτυχίας και ευφορίας. Μελέτες έχουν δείξει ότι η άσκηση μπορεί να μετριάσει ακόμη και συμπτώματα μεταξύ των κλινικά καταθλιπτικών. Για το λόγο αυτό, οι γιατροί συνιστούν ότι οι άνθρωποι που πάσχουν από κατάθλιψη ή άγχος (ή εκείνοι που απλά αισθάνονται υποτονικοί) πρέπει να επενδύουν σε άφθονο χρόνο γυμναστικής. Σε ορισμένες περιπτώσεις, η άσκηση μπορεί να είναι εξίσου αποτελεσματική με τα αντικαταθλιπτικά χάπια στη θεραπεία της κατάθλιψης. Οπότε όταν θα έχετε τις μαύρες σας, ρίξτε το στη γυμναστική.\n3. Βελτιώνει την αυτοπεποίθησή σας\nΣε ένα πολύ μεγάλο επίπεδο, η φυσική κατάσταση μπορεί να ενισχύσει την αυτοεκτίμηση και να βελτιώσει τη θετική εικόνα του εαυτού σας. Ανεξάρτητα από το βάρος, το μέγεθος, το φύλο ή την ηλικία, η άσκηση μπορεί να ανυψώσει γρήγορα την αντίληψη ενός ατόμου για την ελκυστικότητά του, δηλαδή για την αξία του.\n4. Βοηθάει την ψυχολογία\nΓια μια επιπλέον ώθηση της αυτο-αγάπης, κάντε την προπόνησή σας έξω. Η άσκηση στην ύπαιθρο μπορεί να αυξήσει την αυτοεκτίμησή σας ακόμα περισσότερο. Βρείτε μια υπαίθρια προπόνηση που ταιριάζει στο στυλ σας, είτε πρόκειται για αναρρίχηση σε βράχο, πεζοπορία, ενοικίαση κανό ή απλά να κάνετε τζόκινγκ στο πάρκο. Επιπλέον, όλη η βιταμίνη D που αποκτάται από τον ήλιο (ενώ φοράτε αντηλιακό, φυσικά!) μπορεί να μειώσει την πιθανότητα συμπτωμάτων κατάθλιψης.\n5. Προλαμβάνει την γνωστική παρακμή\nΕίναι δυσάρεστο, αλλά είναι αλήθεια - καθώς μεγαλώνουμε, ο εγκέφαλός μας όσο πάει και... θολώνει. Δεδομένου ότι η γήρανση και οι ασθένειες όπως το Alzheimer σκοτώνουν τα εγκεφαλικά κύτταρα, χάνονται πολλές σημαντικές λειτουργίες του εγκεφάλου. Ενώ η άσκηση και η υγιεινή διατροφή δεν μπορούν να «θεραπεύσουν» το Αλτσχάιμερ, μπορούν να βοηθήσουν στην κατακράτηση του εγκεφάλου από τη γνωστική παρακμή που ξεκινά μετά την ηλικία των 45 ετών. Ειδικότερα, μεταξύ της ηλικίας 25 και 45, ενισχύει τις χημικές ουσίες στον εγκέφαλο που υποστηρίζουν και αποτρέπουν τον καταστροφή του ιππόκαμπου, ένα σημαντικό μέρος του εγκεφάλου για τη μνήμη και τη μάθηση.\nΑυτοί οι αρουραίοι στα εργαστήρια μπορούν να είναι πιο έξυπνοι από όσο νομίζουμε. Διάφορες μελέτες σε ποντίκια και άντρες έδειξαν ότι η καρδιαγγειακή άσκηση μπορεί να δημιουργήσει νέα εγκεφαλικά κύτταρα (γνωστά και ως νευρογένεση) και να βελτιώσει τη συνολική απόδοση του εγκεφάλου. Μελέτες, μάλιστα, υποδεικνύουν ότι μια σκληρή προπόνηση αυξάνει τα επίπεδα πρωτεΐνης που παρέχεται από τον εγκέφαλο (γνωστού ως BDNF) στο σώμα και πιστεύεται ότι βοηθά στη λήψη αποφάσεων, την υψηλότερη σκέψη και μάθηση.\n7. Βοηθάει στον έλεγχο εθισμών\nΟ εγκέφαλος απελευθερώνει την ντοπαμίνη, την «χημική ανταμοιβή» ως απάντηση σε οποιαδήποτε μορφή ευχαρίστησης, είτε πρόκειται για άσκηση, σεξ, φάρμακα, αλκοόλ ή τρόφιμα. Δυστυχώς, ορισμένοι άνθρωποι εξαρτώνται από την ντοπαμίνη και εξαρτώνται από τις ουσίες που την παράγουν, όπως τα ναρκωτικά ή το αλκοόλ (και σπανιότερα, το φαγητό και το σεξ). Στη θετική τώρα πλευρά, η άσκηση μπορεί να βοηθήσει στην αποκατάσταση του εθισμού. Οι σύντομες συνεδρίες άσκησης μπορούν επίσης να αποσπούν αποτελεσματικά τους εξαρτημένους από ναρκωτικά ή οινοπνευματώδη, αναπροσδιορίζοντας τις προτεραιότητες τους (τουλάχιστον βραχυπρόθεσμα).\n8. Αυξάνει τη χαλάρωση\nΓια μερικούς, μια μέτρια προπόνηση μπορεί να ισοδυναμεί με ένα χάπι ύπνου, ακόμη και για άτομα με αϋπνία. Το να γυμνάζεστε περίπου πέντε έως έξι ώρες πριν από τον ύπνο, αυξάνει τη θερμοκρασία του σώματός σας. Όταν η θερμοκρασία του σώματος επανέρχεται στο φυσιολογικό λίγες ώρες αργότερα, σηματοδοτεί στο σώμα ότι ήρθε η ώρα να κοιμηθεί.\n9. Βοηθάει στην εργασία\nΟι έρευνες δείχνουν ότι οι εργαζόμενοι που αφιερώνουν χρόνο για άσκηση σε τακτική βάση είναι πιο παραγωγικοί και έχουν περισσότερη ενέργεια από τους συνομήλικούς τους που κάθονται λίγο παραπάνω. Ενώ τα πολυάσχολα προγράμματα γυμναστικής μπορεί να είναι κομματάκι δύσκολο στη μέση της μέρας, ωστόσο ορισμένοι ειδικοί πιστεύουν ότι το μεσημέρι είναι η ιδανική ώρα για μια προπόνηση λόγω των κιρκαδικών ρυθμών του σώματος.\n10. Γυμναστείτε και με άλλους\nΟι μελέτες δείχνουν ότι οι περισσότεροι άνθρωποι αποδίδουν καλύτερα στην αερόβια γυμναστική ειδικά όταν βρίσκονται με έναν φίλο τους μαζί. Στην πραγματικότητα, το να είσαι μέλος μιας ομάδας είναι τόσο ισχυρό που μπορεί πραγματικά να αυξήσει τις αντοχές των αθλητών στον πόνο.\nΗ γυμναστική μπορεί να έχει θετικά αποτελέσματα και όχι μόνο για την εποχή της παραλίας. Η απόκτηση αυτοπεποίθησης, η αποφυγή μίας δύσκολης κατάστασης, ακόμη και η πιο έξυπνη σκέψη είναι μερικά από τα κίνητρα για να βρείτε χρόνο για άσκηση σε τακτική βάση.


Απόλλωνας: Πέρασε νικηφόρα από τον Ολυμπιονίκη με 3-0 σετ – Sportfmpatras.gr\nHome›ΑΠΟΛΛΩΝ ΠΑΤΡΑΣ›Απόλλωνας: Πέρασε νικηφόρα από τον Ολυμπιονίκη με 3-0 σετ\nΑπόλλωνας: Πέρασε νικηφόρα από τον Ολυμπιονίκη με 3-0 σετ\nΚαλωσήρθατε στην γενέτειρα γη των Ολυμπιακών Αγώνων ενημερώνει η πινακίδα κατά την είσοδο στην Ιερή Γη της Ολυμπίας, και ο Απόλλωνας Πάτρας όπως και ο συμπαθής ήρωας Αστερίξ φιλοξενήθηκε την Κυριακή από την τοπική ομάδα στα πλαίσια της δεύτερης αγωνιστικής του πρωταθλήματος γυναικών.\nΟι μελανολευκες μπήκαν από την αρχή του αγώνα συγκεντρωμένες και με διάθεση να επιβάλλουν τον δικό τους ρυθμό στον αγώνα με δύσκολα σέρβις στην υποδοχή της ομάδας του Ολυμπιονίκη .\nΕπιθετικά τα κορίτσια του Χρήστου Καράβολα με όπλο τους την άψογη υποδοχή και το μπλοκ που λειτούργησε σε καλά επίπεδα μπόρεσε να δημιουργήσει τις προϋποθέσεις για αποτελεσματικότερες επιθέσεις.\nΤα κορίτσια μπορεί να μην έλαβαν τον κότινο από τα χέρια του Ελλανοδίκη, αλλά εισέπραξαν το θερμό χειροκρότημα του κοινού και των αντιπάλων.\nΣτα άσχημα σημεία του αγώνα ο τραυματισμός της παίκτριας του Ολυμπιονίκη Μαρίας Μαστοροπούλου η οποία αναγκάστηκε να αποχωρήσει νωρίς από τον αγώνα και στην οποία ευχόμαστε ταχεία ανάρρωση και επάνοδο στους αγωνιστικούς χώρους.\nΌμορφη στιγμή απο αυτές που ο αθλητισμός χαρίζει, η παρουσία των αδερφών Κούρκουλου, Έλενας και Αγνής, με διαφορετικές εμφανίσεις μετά από χρόνια συνύπαρξης στην ομάδα του Απόλλωνα .\nΤα σετ : 25-12 , 25- 18 , 25-20 υπέρ της ομάδας της Πάτρας.\nΑπόλλων: Καράβολας Χρήστος (coach), Σπυροπούλου Χαρά, Κάνιστρα Μαριάντζελα, Γιαννοπούλου Βάσω (αρχηγός) ,Παυλοπούλου Βασιλική, Αλεξανδρίδη Ξένια, Οικονομόπουλου Εμμα (λίμπερο), Μπρούμα Χριστιάνα, Αγγελοπούλου Αθηνά, Αγγελοπούλου Γεωργία, Αγγελοπούλου Λίνα, Κούρκουλου Ελενα, Σουβαλιώτη Μαρίζα, Κουραχάνη Κέλλυ (λίμπερο) , Μπρούμα Ηρώ.\nΓια την επόμενη αγωνιστική ο Απόλλων αγωνίζεται εντός έδρας με τον ΑΟ ΑΛΚΥΩΝ, Κυριακή 3 Νοεμβρίου στις 19:00μμ.\nΧρήστος Σταυρόπουλος. Μετά από πέντε χρόνια επιστρέφει ...\nΑ1 ΕΣΚΑ -Η : Μεγάλη νίκη η ...\nAγχωτική νίκη για Προμηθέα\nΦώτης Ζούμπος: «Δεν φοβόμαστε κανέναν ιδιαίτερα στην Περιβόλα».\nΧρήστος Σαλούστρος: «Η Ευρώπη και το Champions League είναι ένα πολύ μεγάλο στοίχημα για τον Προμηθέα»\nΜε Σκλήβα ο Απόλλωνας


Δηλώσεις Εισοδήματος - Χαίρε, βάθος αμέτρητον!\nΤην κατάσταση που βιώνουμε φέτος αναφορικά με την υποβολή των δηλώσεων φυσικών προσώπων, μόνο σαν κωμικοτραγική θα μπορούσα να τη χαρακτηρίσω. Παρόλο που το taxis άνοιξε τις πύλες του από το βράδυ της Πέμπτης, 14.5.2015, εντούτοις ελάχιστοι υποβάλλουν δηλώσεις, αφού έχουν εντοπιστεί σοβαρά προβλήματα σχετικά με την εκκαθάριση του φόρου, τεράστιες αδικίες σε περιπτώσεις αναγραφής στη δήλωση ορισμένων φορολογουμένων κάποιων πενιχρών τόκων -οι οποίοι έχουν μόνο ένα σπίτι ή αυτοκίνητο-, καθώς και άλλες αστοχίες. Διανύουμε ήδη τις τελευταίες μέρες του Μαΐου και ακόμη δεν έχει κοινοποιηθεί η εγκύκλιος του υπ. Οικ. για τις εκπιπτόμενες δαπάνες. Για τα μείζοντα θέματα που έχουν προκύψει και αφορούν στη φορολογία των αγροτών, περιμένουμε ακόμη διευκρινίσεις. Οι προσυμπληρωμένοι κωδικοί σε μεγάλο βαθμό παρουσιάζουν λανθασμένα στοιχεία (σ.σ. λάθη στα ποσά του εργοσήμου, σε συντάξεις, κ.λπ.), οπότε απαιτείται εκ νέου υποβολή των σχετικών αρχείων από τους αρμόδιους φορείς, με ό,τι αυτό συνεπάγεται από πλευράς διαθέσιμου χρόνου. Εσχάτως ανέβηκαν και τα στοιχεία των τοκοχρεωλυτικών δόσεων, όμως πολλοί επισημαίνουν ότι τα στοιχεία αυτά είναι ελλιπή ή λανθασμένα. Γενικότερα κάθε μέρα ανακαλύπτουμε και κάτι νέο όταν πατάμε το κουμπί της υποβολής και βλέπουμε την προσωρινή εκκαθάριση...\nΗ σύγχυση που επικρατεί στους κόλπους των συναδέλφων λογιστών-φοροτεχνικών είναι μεγάλη και φυσικά δικαιολογημένη, αφού η εφαρμογή του νέου Κ.Φ.Ε. (4172/2013), σε συνδυασμό με την καθυστερημένη έκδοση πολλών ερμηνευτικών εγκυκλίων με κάποιες αλληλοαναιρούμενες διατάξεις επ΄ αυτών (σ.σ. βλ. τις αποφάσεις για την ανέγερση σε οικόπεδο τρίτου), δημιούργησαν ένα θολό, γεμάτο ασάφειες φορολογικό τοπίο που είναι παντελώς αφιλόξενο για τους επαγγελματίες του χώρου. Ταυτόχρονα, η εφαρμογή για την υποβολή των φορολογικών δηλώσεων για τα νομικά πρόσωπα δεν έχει ανοίξει ακόμη και αναμένουμε τα νεότερα!\nΚάτω από αυτές τις αντίξοες συνθήκες, έχοντας και τις λοιπές υποχρεώσεις που τρέχουν με φρενήρεις ρυθμούς, οι λογιστές-φοροτεχνικοί καλούνται να ασκήσουν με συνέπεια το επάγγελμά τους. Όμως, πώς είναι δυνατόν να υποβληθούν ορθά οι φορολογικές δηλώσεις εν μέσω τέτοιων προβλημάτων; Πώς είναι δυνατόν να αποφευχθούν λάθη ή παραλείψεις όταν το ίδιο το υπ. Οικ. δεν γνωρίζει πως πρέπει να χειριστούμε τα διάφορα θέματα που έχουν ανακύψει; Τι θα γίνει αν υποβληθούν δηλώσεις και η εκκαθάριση του φόρου είναι λανθασμένη με υπαιτιότητα του taxis; Ποιοί ευθύνονται για όλη αυτή την κατάσταση; Συνεπώς πρέπει να περιμένουμε να διορθωθούν τα όποια προβλήματα κι έπειτα να προχωρήσουμε στην υποβολή των δηλώσεων. Όμως, έτσι ροκανίζουμε τις λιγοστές ημέρες που έχουμε στη διάθεσή μας για την υποβολή των δηλώσεων. Δηλαδή, μπρος γκρεμός και πίσω ρέμα!\nΑυτό που πρέπει να κατανοήσουν οι ιθύνοντες είναι ότι η υποβολή της κάθε φορολογικής δήλωσης δεν είναι μια απλή υπόθεση όπως νομίζουν ορισμένοι, πόσω μάλλον φέτος που όλα στη φορολογία άλλαξαν εκ βάθρων. Δεν είναι απλή συμπλήρωση κωδικών σε ένα ηλεκτρονικό έντυπο. Η ορθή συμπλήρωσή της απαιτεί αφενός μεν, γνώση της φορολογίας εισοδήματος, αφετέρου δε, προϋποθέτει σταθερό πλαίσιο και ξεκάθαρο χρονοδιάγραμμα. Δεν είναι δυνατόν να λειτουργήσει ένας επαγγελματίας λογιστής μέσα σε ένα τέτοιο επαγγελματικό περιβάλλον, ούτε να εργάζεται κάτω από τη δαμόκλειο σπάθη των ασφυκτικών προθεσμιών και των προστίμων. Ο προγραμματισμός όλων μας πάει περίπατο και φυσικά δεν μπορούμε να εργαστούμε σωστά. Επιπροσθέτως, ο φοροτεχνικός δεν είναι υποχρεωμένος να προσπαθεί να υποβάλει δηλώσεις μέσα από ένα σύστημα που συχνά υπολειτουργεί ή δεν λειτουργεί διόλου, αναλώνοντας τεράστιο αριθμό εργατοωρών μπροστά σε μία οθόνη υπολογιστή. Μέσα σε όλα αυτά, η σχετική προθεσμία που προβλέπεται από τον νόμο φαντάζει σαν κακόγουστο ανέκδοτο.\nΕίμαι οπαδός εδώ και χρόνια των ηλεκτρονικών υποβολών και σε καμία περίπτωση δεν νοσταλγώ τις ουρές τις εφορίας και τα άλλα ευτράπελα που γίνονταν παλαιότερα. Επίσης, σέβομαι την εργασία των ανθρώπων που εργάζονται στην Γ.Γ.Π.Σ., στη ΔΗΛΕΔ ή στο υπ. Οικ., οι οποίοι προσφέρουν έργο, άλλωστε δεν ήμουν ποτέ οπαδός των γενικεύσεων. Όμως, δυστυχώς βλέπω ότι περάσαμε από την γραφειοκρατία που μας ταλανίζει εδώ και εκατοντάδες χρόνια σε ένα άλλο επίπεδο, αυτό της ηλεκτρονικής γραφειοκρατίας και γι΄αυτή την εξέλιξη υπάρχουν ευθύνες ορισμένων υπευθύνων και πρέπει να αποδοθούν. Απ΄την άλλη όμως, μήπως πρέπει κάποια στιγμή να σεβαστούν ορισμένοι και τις δικές μας προσπάθειες, τις αγωνίες, τα ξενύχτια, το διάβασμα και όλα όσα μας ταλαιπωρούν στην καθημερινότητά μας; Μήπως πρέπει να αναγνωριστεί ο ρόλος μας και οι προσπάθειές μας;\nΠρέπει να καταστεί σαφές σε όλους τους ιθύνοντες ότι μέσα σε ένα τέτοιο περιβάλλον δεν μπορούμε να λειτουργήσουμε σωστά, ούτε να δουλέψουμε όπως εμείς θέλουμε. Είμαστε διαχρονικά το άθυρμα στα χέρια ανθρώπων που -όπως αποδεικνύεται εκ των πραγμάτων- δεν έχουν επαρκή γνώση του αντικειμένου, ούτε αφουγκράζονται τους προβληματισμούς μας.\nΕυελπιστώ να ξεπεραστούν σύντομα τα προβλήματα που έχουν ανακύψει και να ριχτούμε στη μάχη για την υποβολή των δηλώσεων έχοντας στη φαρέτρα μας υπομονή και δύναμη, γιατί ο δρόμος είναι ανηφορικός. Δεν αναφέρω τίποτα για παράταση. Έχω ξαναγράψει άλλωστε ότι δεν είμαστε επαίτες παρατάσεων, αλλά απαιτούμε τήρηση των νόμων και από την πλευρά του υπουργείου Οικονομικών. Εναπόκειται λοιπόν στην ευσυνειδησία των υπευθύνων να αντιληφθούν την περιρρέουσα ατμόσφαιρα, τα λάθη και τις παραλείψεις τους και να πράξουν αναλόγως. Σε διαφορετική περίπτωση η δικαιοσύνη είναι ο μόνος δρόμος που απομένει προκειμένου να βρούμε το δίκιο μας, αφού είναι το τελευταίο αποκούμπι.


Νεοϋορκέζικες ασκήσεις παραπλάνησης, με φόντο τη λύση στο Κυπριακό | Parakato.gr\nΕίσαστε εδώ: » ΑΡΧΙΚΗ » ΑΠΟΨΕΙΣ » Νεοϋορκέζικες ασκήσεις παραπλάνησης, με φόντο τη λύση στο Κυπριακό\nΝεοϋορκέζικες ασκήσεις παραπλάνησης, με φόντο τη λύση στο Κυπριακό\nΣε άλλες περιόδους τα καραγκιοζιλίκια με τις μεταμφιέσεις των παπαράτσι δημοσιογράφων, όχι μόνον θα περνούσαν απαρατήρητα, αλλά ούτε καν κυβερνητικοί παράγοντες θα έδιναν σημασία, και πολύ περισσότερο θα έβαζαν τους σωματοφύλακές τους να τα καταγγείλουν στην αμερικανική Αστυνομία. Ο Νίκος Παππάς, όμως, άδραξε την “ευκαιρία” να αναδείξει σε μείζον (!) το θέμα, βάζοντας μάλιστα το -ελεγχόμενο απόλυτα από τους ΣΥΡΙΖΑ-ΑΝΕΛ- Αθηναϊκό Πρακτορείο να μεταδώσει την “είδηση”. Οι λόγοι είναι προφανείς: 1.Επικοινωνιακή επιχείρηση παραπλάνησης της κοινής γνώμης από το φιάσκο των τηλεοπτικών αδειών, κάτι που τον αφορά άμεσα, επειδή αυτός είναι ο ιθύνων νους. 2. Τα νευραλγικής σημασίας εθνικά ζητήματα που θα θιγούν στη Νέα Υόρκη, τόσο κατά το διάστημα της Γενικής Συνέλευσης, όσο και μετά. Και το κυριώτερο εξ' αυτών, είναι το Κυπριακό.\nΜπορεί ο Αλέξης Τσίπρας να βρίσκεται στη Νέα Υόρκη, προκειμένου να απευθυνθεί στη διεθνή κοινότητα για το Μεταναστευτικό – Προσφυγικό, όπως επισήμως αναφέρει το μέγαρο Μαξίμου ότι είναι το πρόγραμμά του, αλλά το κυρίως πιάτο είναι “εθνικό μενού” και Κυπριακό. Οι Αμερικανοί πιέζουν αφόρητα για λύση του, ο Αναστασιάδης φαίνεται πως θέλει να πάρει το Νόμπελ Ειρήνης και φέρεται να είναι έτοιμος να κάνει τα πάντα για να κλείσει το θέμα, και οι δικοινοτικές διαπραγματεύσεις υπό την αιγίδα (;) του ΟΗΕ, έχουν προχωρήσει εξαιρετικά, ενώ οι δυο ηγέτες κάθε τόσο εμφανίζονται χαρωποί και δηλώνουν άκρως αισιόδοξοι. Στην πραγματικότητα, η Τουρκία, η οποία είναι αυτή που κάνει το κουμάντο πίσω από τον Ακιντζί, φαίνεται πως δείχνει κάπως “διαλλακτική” στο θέμα των εγγυήσεων και της ασφάλειας, αλλά είναι ανυποχώρητη στο εδαφικό. Δηλαδή, δεν θέλει να δώσει πίσω κατεχόμενα εδάφη, τα αφήνει όλα στον αέρα, και βέβαια ούτε καν συζητάει για Μόρφου. Αλλά και στο θέμα της ασφαλείας, δεν θέλει να δεσμευθεί με συγκεκριμένο χρονοδιάγραμμα για την απομάκρυνση -όχι όλων, αλλά του 75%- των κατοχικών στρατευμάτων αφότου επιτευχθεί συμφωνία. Κατά την προσφιλή τακτική της, προφανώς -και- στο θέμα ατό θα συνεχίσει να «τρενάρει» μέχρι τέλους, προκειμένου να αποκομίσει οφέλη στο εδαφικό και στο Συνταγματικό. Να σημειωθεί πως η Αθήνα έχει “σηκώσει” υψηλά το θέμα των εγγυήσεων και της ασφάλειας.\nΟ κ.Τσίπρας, λοιπόν, δεν πάει στη Νέα Υόρκη για ένα ταξιδάκι δημοσίων σχέσεων. Πάει για ιδιαίτερα σοβαρά ζητήματα. Εξάλλου, η Γενική Συνέλευση ολοκληρώνεται ουσιαστικά σήμερα, αλλά ο πρωθυπουργός θα φύγει από τις ΗΠΑ την Παρασκευή. Μέχρι τότε, αύριο συγκεκριμένα, θα συναντηθεί με τον Αμερικανό αντιπρόεδρο, Τζο Μπάϊντεν, ο οποίος έχει αναλάβει την επίλυση του Κυπριακού και ασκεί ασφυκτικές πιέσεις. Ο Μπάϊντεν θα συναντηθεί τόσο με τον Ταγίπ Ερντογάν, όσο και με τον Νίκο Αναστασιάδη, και τον κατοχικό ηγέτη Μουσταφά Ακιντζί. Με τον Ερντογάν θα συναντηθεί και ο κ.Τσίπρας, την Τετάρτη. Να σημειωθεί ότι ο Αμερικανός αντιπρόεδρος θέλει πάση θυσία να πραγματοποιηθεί πενταμερής συνάντηση με τη συμμετοχή και της Βρετανίας για το Κυπριακό (Κύπρος -εκπρόσωποι των δυο κοινοτήτων- Ελλάδα, Τουρκία, Βρετανία, ΟΗΕ). Σύμφωνα με ασφαλείς πληροφορίες, την πλήρη αντίθεσή του σε πενταμερή, φέρεται να έχει εκφράσει ο υπουργός Εξωτερικών, Νίκος Κοτζιάς, ο οποίος συνοδεύει τον Α.Τσίπρα στις ΗΠΑ. Μια πενταμερής θα επιτάχυνε θεαματικά τις εξελίξεις στο Κυπριακό, κάτι για το οποίο, έμπειροι διπλωμάτες θεωρούν ότι “δεν είναι η σωστή στιγμή”.\nΟι επαφές του κ.Παππά, βέβαια, στις 2-3 ημέρες που ήταν στις ΗΠΑ, προτού πάει εκεί ο πρωθυπουργός, παραμένουν άγνωστες, αφού ουδέν δημοσιοποιήθηκε εκ μέρους του. Η διαφάνεια στα καλύτερά της, λοιπόν. Ουδείς, βέβαια, υποστηρίζει ότι δεν πρέπει να κάνει και μη δημόσιες επαφές. Εξάλλου, δεν υπάρχουν κυβερνήσεις που να μην χρησιμοποιούν “ειδικούς απεσταλμένους” σε “εξ' απορρήτων” αποστολές. Ο κ.Παππάς, πάντως, φαίνεται να στήνει ή να επιχειρεί να στήσει γέφυρές του στις ΗΠΑ. Εξάλλου, είναι γνωστό ότι επανειλημμένως έχει δεχθεί στο μέγαρο Μαξίμου αμερικανούς απεσταλμένους, όπως για παράδειγμα την υφυπουργό των ΗΠΑ για ευρωπαϊκές υποθέσεις, Βικτόρια Νούλαντ, και τον ειδικό απεσταλμένο για ενεργειακά θέματα, Αμος Χοχστάϊν. Ως “άτυπο δεξί χέρι” του κ.Τσίπρα, κάτι τέτοιο μπορεί να είναι κατανοητό. Ως υπουργός Επικρατείας, κανέναν θεσμικό ρόλο δεν έχει να εμπλέκεται σε σοβαρά θέματα εξωτερικής πολιτικής. Αυτά επισήμως. Διότι, ανεπίσημα ουδέποτε διευκρινίστηκε τι είδους γέφυρες στήνει και με ποιους στις ΗΠΑ. Βέβαια, αντίστοιχη αποστολή, είχε και ο Βαρουφάκης όταν ήταν στον ΣΥΡΙΖΑ.\nΕάν, βέβαια, κατά την παραμονή του στις ΗΠΑ, έκανε ή και κάνει επαφές για εθνικά θέματα, αυτό θα ήταν πολιτικά τουλάχιστον “άκομψο”. Έως τώρα, πάντως, δεν υπάρχει εικόνα για τέτοιου είδους επαφές, και οι χειρισμοί μάλλον είναι αποκλειστικά στα χέρια του Ν.Κοτζιά, ο οποίος εξάλλου δεν φημίζεται για υπουργός που του αρέσει να μπαίνουν άλλοι στα “χωράφια” του. Από τη μεριά του, ο κ.Παππάς, αντί των επικοινωνιακών πυροτεχνημάτων και επιθέσεων στους ανεμόμυλους της διαπλοκής των ΜΜΕ, ενδεδυμένων με ντετεκτιβίστικα σενάρια και μεταμφιέσεις αλά θέατρο σκιών, καλό είναι να δηλώσει εάν και τι είδους επαφές είχε. Διότι, η “μυστική διπλωματία”, και καταδικασμένη προ πολλού είναι, και μόνο εκ του πονηρού υποθέσεις μπορεί να γεννήσει. Σίγουρα, μάλιστα, πολύ πιο σοβαρές από τις εντυπώσεις που προκάλεσε ο Καραγκιόζ μπερντές της Νέας Υόρκης.\n0 Σχόλια για την ανάρτηση: "Νεοϋορκέζικες ασκήσεις παραπλάνησης, με φόντο τη λύση στο Κυπριακό"


Βρέθηκαν 159 προϊόντα\nΧαρτόνια glitter 25x35cm 220gr 10 τεμάχια Groovy 0.91.248\nΧαρτόνι 21x30 τυπωμένο Daisy mint HEYDA 20-4772761\nΚωδ. : 1025228\nΧαρτόνι Α4 τυπωμένο από την μία πλευρά του με σχέδια και μεταλλικές ασημί λεπτομέρειες και μονοχρωμία στην άλλη πλευρά του της εταιρείας HEYDA. Ένα χαρτόνι κατάλληλο για κάθε είδους χειροτεχνία ή στόλισμα σε scrapbooking. ...\nΧαρτόνι 21x30 τυπωμένο Daisy pink HEYDA 20-4772760\nΚωδ. : 1025227\nΕμφανίζονται 1 -18 από 159 προϊόντα


Burger στο τελευταίο… μέρος που θα τα έψαχνες - ichlieberlin.gr\nΕίσαι εδώ:→ΦΑΓΗΤΟ & ΠΟΤΟ→Burger στο τελευταίο… μέρος που θα τα έψαχνες\nΚάπου στο Βερολίνο, κάτω από κάτι γραμμές τρένου, βρίσκεται ένα μπεργκεράδικο που κάνει τον όρο «βρώμικο» να φαντάζει γκουρμέ. Όχι επειδή τα burger του είναι τόσο κακής ποιότητας που μπορούν να σε κάνουν να πεις «Πω, το μπουρδέλο, πριονοκορδέλα με πήγε» πιο γρήγορα από ό,τι ένας βίγκαν λέει «Είμαι βίγκαν». Το θέμα είναι κονσεπτικό και για να το αντιληφθείς πλήρως πρέπει να ταξιδέψουμε παρέα στο Βερολίνο (no news here!) του 1860 ξέρω ’γω (?!).\nΤω καιρώ εκείνω, το λοιπόν, ολοένα και περισσότερος κόσμος συνέρρεε στο Βερολίνο σε αναζήτηση δουλειάς, ειδικώς, και καλύτερης ζωής, γενικώς. Όπως είναι λογικό, οι άνθρωποι είχαν διαφόρων ειδών «ανάγκες», σε κάποιες από τις οποίες ήρθαν να απαντήσουν τα οκτάγωνα café (Cafe Achteck). Τα εν λόγω, υπηρετούσαν επαρκέστατα το σκέλος «οκτάγωνα», εφόσον ήταν εντελώς οκτάγωνα, και καθόλου το σκέλος «café», εφόσον ήταν δημόσια ουρητήρια. Το γιατί επελέγη το «καφέ» παραμένει αδιευκρίνιστο ακόμα και σήμερα. Ίσως αυτός που τα βάφτισε έτσι, ήξερε ότι κάμποσες δεκαετίες αργότερα θα ήταν αρκετά διαδεδομένη συνήθεια το να καταφεύγεις για το ψιλό σου σε κεντρικές καφετέριες και φαστφουντάδικα, άρα έβλεπε πολύ μπροστά. Ή, μπορεί απλώς να ήξερε ότι οι χρήστες του δεν θα περιορίζονταν στο ψιλό τους αλλά θα έκαναν και το χοντρό τους, άρα μπορούμε να πούμε ότι έβλεπε πολύ πίσω.\nΣε κάθε περίπτωση, αυτό είναι το όνομά τους, οπότε piss off, και αυτή είναι η αρχέτυπη όψη τους –αν έχεις βρεθεί στην πόλη, παίζει δυνατά να ‘χεις δει κάποιο.\nΛέγεται ότι η πρωτοβουλία για τη δημιουργία τους ανήκει στην βασίλισσα Βικτώρια, η οποία μια φορά είδε έναν τύπο να κατουράει στον δρόμο και καθόλου δεν της άρεσε από πλευράς αισθητικής και υγιεινής, οπότε ανέθεσε στον Carl Theodor Rospott τον σχεδιασμό δημόσιων χώρων που θα την προφύλασσαν από τέτοια αποτρόπαια θεάματα. Το ότι η πρωτοβουλία για τη δημιουργία αυτών των νέων χώρων ανήκε σε γυναίκα με ιδιαίτερη ευαισθησία, φαίνεται από το γεγονός ότι κανείς δεν σκέφτηκε πού θα τα κάνουν οι γυναίκες, οι οποίες μόλις το συνειδητοποίησαν, δεν μπορούσαν να κρύψουν τη χαρά τους. Σχεδόν κατουρήθηκαν από αυτή.\nΘα αναρωτιέσαι τι σχέση έχουν όλα αυτά με τα burgers. Θέλω να σε διαβεβαιώσω ότι δικαίως αναρωτιέσαι. Αυτό. Συνεχίζουμε.\nΌπως με πληροφορεί η google, το πρώτο τέτοιο ουρητήριο λειτούργησε το 1863 και μπορούσε να εξυπηρετήσει ταυτόχρονα μέχρι και επτά άνδρες. Κάποια στιγμή, στις αρχές του 20ου αιώνα, το Βερολίνο έφτασε να έχει πάνω από 150 τέτοια μαντεμένια, πρασινωπά «καφέ». Αυτό ήταν και το πληθυσμιακό peak τους. Από κει και πέρα, λίγο οι πόλεμοι, λίγο η φυσική φθορά, λίγο η εξέλιξη σε υποδομές, οδήγησαν στον μαρασμό τους. Στα τέλη του περασμένου αιώνα, τα περισσότερα είχαν ήδη τερματίσει ευδοκίμως την καριέρα τους με τον ίδιο ακριβώς τρόπο που την ξεκίνησαν, ενώ τα λίγα που είχαν απομείνει σε λειτουργία, έψαχναν τρόπο να χαρακτηριστούν διατηρητέα μνημεία για να καβατζωθούν (και, πράγματι, πολλά από αυτά το κατάφεραν, χάρη σε ένα πρόγραμμα που δυστυχώς δεν ακολούθησε το παράδειγμα του «δικτύου natura» ώστε να ονομαστεί «katura», αν και θα έπρεπε).\nΣτον αντίποδα όλων αυτών, υπήρχε και ένα ρομαντικό, ονειροπόλο ουρητήριο που αντιστεκόταν. Δεν σκέφτηκε ούτε για μια στιγμή να ακολουθήσει τον εύκολο δρόμο του εφησυχασμού και της παραίτησης. Μια ζωή που όλη μέρα θα χάζευε μαλαπέρδες, να του πει τι; Μια τιμητική αποστρατεία που μοιάζει περισσότερο με ένα ατιμωτικό σκούριασμα, τι είδους κίνητρο μπορεί να αποτελέσει για έναν υπερήφανο καμπινέ; «Όχι για εμένα κύριοι», φέρεται να είπε. «Εγώ έχω όραμα, έχω φιλοδοξίες, έχω ελπίδα, έχω προοπτική, έχω π ρ ό γ ρ α μ μ α ». Και, πράγματι, κατάφερε να αφήσει οριστικά πίσω του το παρελθόν και να γίνει… μπεργκεράδικο.\n«Ούραααααααααααααα», πανηγύριζε. Από μέσα του, όμως, γιατί αντιλαμβανόταν ότι πολλοί θα παραμόνευαν, έτοιμοι να παρερμηνεύσουν τα λόγια του.\nΜάλιστα, το Burgermeister δεν είναι ένα απλό μπεργκεράδικο. Είναι ένα από τα καλύτερα ή πιο δημοφιλή, τέλος πάντων, του Βερολίνου, αν κρίνει κανείς από την τεράστια ουρά που βρίσκεται μονίμως σχηματισμένη μπροστά του.\nΑν το καλοσκεφτείς, δεν θα μπορούσε να είναι διαφορετικά, καθώς το εν λόγω, σαν να έχει πάρει το εγχειρίδιο «Αυτά τα χαρακτηριστικά πρέπει να έχει ένα μαγαζί για να γίνει hit στο Βερολίνο» και τα έχει τικάρει ένα προς ένα:\nΑσυνήθιστος χώρος: I believe we’ve established that! Τικ. ✓\nΑσυνήθιστη τοποθεσία: Το «κάτω από κάτι γραμμές τρένου» που είχαμε πει στην αρχή, λογικά μας καλύπτει και σε αυτό το σκέλος. Τικ. ✓\nΥπέροχη τοποθεσία, ανεξαρτήτως «ασυνηθιστότητας»: Αν θέλουμε να ακριβολογήσουμε, οι «κάτι γραμμές τρένου» είναι η εμβληματική γραμμή U1 σε ένα από τα πιο ωραία σημεία της –σχεδόν δίπλα στην γέφυρα Oberbaum– λίγο πριν το Kreuzberg γίνει Friedrichshain. Σε μια από τις πιο κεντρικές, πιο πολυπολιτισμικές, και με έντονη νυχτερινή ζωή περιοχές του Βερολίνου. Άρα, τικ. ✓\nΑνοιχτό όταν το έχεις περισσότερο ανάγκη: Μετά από τα ξίδια. Αλλά και τις περισσότερες ώρες της ημέρας. Τικ; Τικ. ✓\nΓια κάποιο λόγο σε κάνει να το θες: Ακόμα κι αν τα μπεργκεράδικα σε αφήνουν αδιάφορο, το να βλέπεις τόσο κόσμο να ξεροσταλιάζει περιμένοντας να παραγγείλει, ε, όσο να ’ναι σε ιντριγκάρει κάπως. Εσύ, δηλαδή, γιατί να μην το δοκιμάσεις; Στο πηγάδι κατούρησες; (είδες τι έκανα μόλις, ε;). Εξάλλου για ένα γαμωμπέργκερ μιλάμε, πόσο χάλια μπορεί να είναι; Τικ κι εδώ. ✓\nΞυπνάει έναν απρόσμενα ποιητικό εαυτό σου: Ο χρόνος μιας αναμονής αμείλικτης, αφήνει το σημάδι του στην ύλη. Η χλαλοή μπροστά, πίσω κι ολούθε, σε παρασύρει θαρρείς. Το πλήθος, χωνευτήρι σωστό(ν). Λαών, εθνοτήτων και καστών. Όλοι ίσοι ενώπιον μιας ανάγκης κοινής κι αρχέγονης. Κι εσύ καταμεσής μιας νησίδας που πληγώνει σκαιά τον λιμό. Φρενήρης γύρω σου ο ρυθμός της άγρυπνης πόλης. Με την ωμή, αδάμαστη ορμή της να πάλλεται σιμά σου. Η αύρα της σε πλημμυρίζει. Ναι. Σε πλημμυρίζει. Τικ, δίχως δεύτερη κουβέντα. ✓\nΩς προς το φαγητό, οι επιλογές που σου προσφέρει το Burgermeister είναι όσες χρειάζεται [γύρω στα 5-6 βασικά burger, πατάτες σκέτες, με τυρί ή/και με τσίλι, κι άλλες 2-3 super SOS (τις γράφω έτσι, επειδή πέφτουν πάντα -ήταν λίγο geek αστείο αυτό)] ώστε να μη σαστίζεις στις 3 το πρωί που θα δίνεις μάχη με τις λέξεις και τις σκέψεις προκειμένου να σχηματίσεις παραγγελία με αρχή, μέση, τέλος και νόημα. Επιπλέον, είναι και όσο νόστιμες πρέπει, ώστε να σου φαίνονται πραγματικά πεντανόστιμες στις 3 το πρωί, όταν δεν θα είσαι και ο πλέον αντικειμενικός γευσιγνώστης του κόσμου. Άσε που, προσωπικά μιλώντας, δεν είμαι ο πιο αντικειμενικός γευσιτέτοιος ακόμα και στις πιο «νηφάλιες» ώρες της ημέρας, καθώς παίρνω πάντα ό,τι έχει τσίλι και το αποτέλεσμα δεν με απογοητεύει ποτέ.\nΣυνοψίζοντας, το… εχμμμ… μέρος σχεδόν σε υποχρεώνει να κάνεις πολλούς και πολύ κακούς συνειρμούς.\nΩστόσο, επίτρεψέ μου να σου πω ότι στην πραγματικότητα είναι πολύ καλύτερο από όσο σε κάνει να φαντάζεσαι το βεβαρημένο παρελθόν του. Άσε που έχει δύο μοναδικές αρετές: Πρώτον, είναι το πιο απενοχοποιημένο «βρώμικο» του κόσμου όλου. Είσαι σίγουρος ότι εκεί που τρως συνήθως είναι πιο καθαρά από ό,τι σε έναν πρώην απόπατο που βγαίνει και το φωνάζει στεντόρεια; Εγώ δεν είμαι καθόλου.\nΔεύτερον, πού αλλού νομίζεις ότι θα έχεις την ευκαιρία να κάνεις ένα σωρό σαχλά αστεία όπως:\n-Ξες κάνα καλό «μέρος» να φάμε;\n-Μην πεις τίποτα παραπάνω. Σ’ έχω!\n-Πω, φίλε, δεν… κρατιέμαι να πάω στο Burgermeister.\n-Λέω να πάρω και καμιά μπίρα.\n-Μην πάρεις. Είναι κάτουρο.\n-Λες να πάμε burgermeister;\n-Να πάμε. Ο άνεμος είναι ούριος. Ετοιμάσου.\n(ο παραπάνω διάλογος θα μπορούσε να έχει τίτλο «Κατούρα να φάγομε»)\n-Pissoir για δολοφόνους (ζώων)\nΤο πιο αστείο από όλα όμως, είναι ότι το Burgermeister δεν έχει WC. Αλήθεια.\n10997, Κρόιτσμπεργκ, Βερολίνο\nΚΡΟΪΤΣΜΠΕΡΓΚLeave a comment\nSkyline: Φοιτητικές τιμές, πανοραμική θέα


ΣΥΝΤΑΓΕΣ ΤΗΣ ΚΑΡΔΙΑΣ: Μηλόπιτα με κουάκερ\nΝομίζω ότι αυτή η μηλόπιτα θα ενθουσιάσει τους φίλους μας που αποζητούν ένα ελαφρύ μα νόστιμο γλυκάκι.\nΓιατί αυτή η μηλόπιτα είναι πιο υγιεινή και πιο ελαφριά από τις υπόλοιπες.\nΜήλο, κανέλα, τζίντζερ και καστανή ζάχαρη, ενώνονται για να σας χαρίσουν μια νοστιμιά που μπορείτε να απολαύσετε με …. μειωμένες τύψεις ;-)\nΠολύ εύκολη και γρήγορη στην ετοιμασία της, πιστεύω θα σας ενθουσιάσει!\nΑκόμα είναι και νηστίσιμη, για τους φίλους μας που ξεκινάνε την νηστεία των Χριστουγέννων.\n100 γρ. κουάκερ (νιφάδες βρώμης)\n55 γρ. μαργαρίνη light soft\nΒάζουμε σε ένα μπολ το αλεύρι και το κουάκερ, και τα ανακατεύουμε καλά.\nΠροσθέτουμε την μαργαρίνη.\nΔουλεύουμε τα υλικά με ένα πιρούνι, ώστε να πάρουμε ένα ψιχουλιαστό μείγμα.\nΤο μείγμα αυτό δεν θα μας δώσει ζύμη, αυτή είναι η τελική μορφή του, ψιχουλιαστή.\nΣε ξεχωριστό μπολ ανακατεύουμε τις φέτες του μήλου με την ζάχαρη, την κανέλα και την σκόνη τζίντζερ.\nΑν θέλουμε, μπορούμε να προσθέσουμε σταφίδες ή λίγα καρύδια.\nΣε ένα μικρό ταψάκι απλώνουμε την μισή ποσότητα από το ψιχουλιαστό μείγμα.\nΠάνω από αυτό απλώνουμε την γέμιση με τα μήλα.\nΣκεπάζουμε με το υπόλοιπο ψιχουλιαστό μείγμα.\nΑφήνουμε την μηλόπιτα να κρυώσει λίγο, πριν την κόψουμε σε κομμάτια και την απολαύσουμε!!\nΠολύ ελαφριά πρόταση, όντως ιδανική για όσους προσέχουν τη διατροφή τους και επιπρόσθετα είναι και νηστίσιμη!\nΠολύ ωραία πρόταση Ελένη μου!!!\nΘα την δοκιμάσω, φιλάκια πολλά.\nΩραία και ιδιαίτερη μηλόπιτα Ελένη μου! Με τα καρύδια θα γίνεται ακόμα πιο λαχταριστή!\nΜμμμ!!!Πολύ νόστιμη η μηλόπιτα σου Ελένη μου!!Μοσχοβόλησε έως εδώ!!!Πολύ ωραία συνταγή!!Θά τήν δοκιμάσω!!!!Καλό Σ/Κ!!Φιλάκια!!!\n15 November 2013 at 11:08\nστο τζαστ ήρθε η συνταγή σου Ελενάκι μου...Μου έφεραν μήλα από κτήμα και θα έφτιαχνα και μηλόπιτα...Οπότε νάτη η διαφορετική συνταγή...θενκςςςςςςς....\nΠολύ ενδιαφέρουσα πρόταση!Και η εμφάνιση πολύ ωραία!:)\nΆλλη μια ωραία εκδοχή για μηλόπιτα, σε ευχαριστούμε Ελένη.\nτέλεια!τι μου κάνες τώρα και δεν μπορώ να κρατηθώ σε τέτοια πράματα!!\nΩραία συνταγή Ελένη! Μου θυμίζει τα Εγγλέζικα apple crumbles! Εύκολη κι υγιεινή!\nYπέροχη ΚΑΙ αυτή η μηλόπιτά σου Ελενάκι μου, το χεις με τις μηλόπιτες, πάει και τελείωσε!\nΚαλησπέρα Ελενάκι μου..ιδιαίτερη και light η συνταγούλα που μας παρουσίασες για αυτην την εκδοχή μηλόπιτας που μας προτείνεις να δοκιμάσουμε την κατάλληλη ακριβώς εποχή!!φιλάκια πάρα παρα πολλά!\nΕξαιρετική πρόταση ιδιαίτερα πρωτότυπη ,πολύ ελαφριά και νηστίσιμη!!!!Τώρα που τα μήλα είναι στα καλύτερα τους θα δοκιμαστεί άμεσα Ελένη μου!!!!\nΕλάχιστη ζάχαρη. Μπράβο ότι πρέπει για το γλυκάκι της Κυριακής. Φιλιά\nΕλένη,ακριβώς την ίδια φτιάχνω χωρίς το κουάκερ-τη βρίσκω εύκολη και νόστιμη!\nΑύριο,στο πλάνο έχω μια μηλόπιτα,θα προσθέσω και το κουάκερ,άλλωστε τα οφέλη του γνωστά!\nΌσο λιγότερες θερμίδες έχει, τόσο καλύτερη γίνεται η μηλόπιτα τελικά.\nΘα τη δοκιμάσω σύντομα και θα σας πω εντυπώσεις!\nΩραία, νόστιμη ελαφριά και υγιεινή... Ότι πρέπει Ελενάκι μου...\nΤην μηλοπιτα που εχετε σαν ταρτα την τιμαμε σχεδον καθε μηνα,θα δοκιμασουμε και αυτη τη συνταγη σιγουρα!\nΩραία εκδοχή της μηλόπιτας, Ελένη. Ελαφριά και υγιεινή. Κατάλληλη και για την νηστεία των Χριστουγέννων, που ξεκίνησε προχθές. Καλοφάγωτη.\nΗ εικονα που δειχνετε δεν ανταποκρινεται στην πραγματικοτητα...τα μηλα ηταν πολλα και δεν δενει..πρωτη φορα ακουω να βαζει κανεις ψιχουλιαστη βαση.....\nΑγαπητέ κε Θεοδωρόπουλε, θα σας απαντήσω εγώ, μιας και η Ελένη λείπει σήμερα και δεν μπορεί να σας απαντήσει.\nΚατ' αρχάς τι ακριβώς εννοείτε ότι η εικόνα δεν ανταποκρίνεται στην πραγματικότητα??\nΟι φωτογραφίες είναι όλες δικές μας, άρα αυτό που βλέπετε, αυτό και φτιάξαμε, δεν είχαμε κανένα λόγο να σας δείξουμε κάτι άλλο.\nΕξάλλου στην ανάρτηση υπάρχουν φωτός από όλα τα στάδια της παρασκευής της μηλόπιτας.\nΝαι, τα μήλα είναι αρκετά, μηλόπιτα έφτιαξε εξάλλου, αλλά ακριβώς επειδή το μείγμα της βάσης και της επικάλυψης είναι ψιχουλιαστό, τα υγρά που θα βγάλουν τα μήλα, θα το "δέσουν".\nΕκπλήσσομαι που πρώτη φορά ακούτε για ψιχουλιαστή βάση.\nΣας δίνω παρακάτω μερικά links όπου θα δείτε συνταγές με ψιχουλιαστή βάση (κάτι πολύ συνηθισμένο για γλυκά τέτοιου είδους) και έχω στην διάθεσή σας καμιά πενηνταριά ακόμα λινκς, τα οποία για λόγους χώρου δεν αναφέρω\nΤέλος θα ήθελα να σας πω ότι την συγκεκριμένη μηλόπιτα την έχω φτιάξει και εγώ όπως και πολλές άλλες φίλες, χωρίς το παραμικρό πρόβλημα.\nΜήπως χρησιμοποιήσατε μεγαλύτερο ταψάκι από όσο έπρεπε??\nΗ Ελένη αναφέρει καθαρά ότι χρησιμοποιούμε ένα μικρό ταψάκι για αυτές τις δόσεις των υλικών.\nΠροσωπικά πιστεύω ότι πρόκειται για μια πολύ απλή και εύκολη συνταγή, χωρίς καθόλου περιθώρια αποτυχίας.\nΣημερα την έφτιαξα πρώτη φορά κ δυστυχώς δεν έδεσε κ η επιφάνεια δεν είχε το ψημένο χρωμα της δίκης σας φωτό. Δεν έδεσε κ τα μήλα δεν έβγαλαν υγρά ίσως φταίει ο αέρας . Πρώτη φορά δεν μου βγαίνει συνταγή. :( θα έβαζα φωτό αλλά δεν υπάρχει θέση.


Το πόρισμα τελικώς δείχνει εμπρησμό... | ΕΠΟ | gazzetta.gr\nΤρίτη, 15 Νοεμβρίου 2016 - 17:03\nFollow @twitterΤο πόρισμα τελικώς δείχνει εμπρησμό...\nΤο πόρισμα τελικώς δείχνει εμπρησμό...\nΤην Πέμπτη αναμένονται επίσημες ανακοινώσεις για το πόρισμα της φωτιάς στο σπίτι Μπίκα με τις τελευταίες πληροφορίες να μιλούν για εμπρησμό. Το Gazzetta.gr έχει τα δεδομένα του ρεπορτάζ.\nΝωρίτερα μες στην ημέρα είχαν διαρρεύσει δημοσιογραφικές πηγές και πληροφορίες πως μετά την φωτιά στο σπίτι του πρώην αρχιδιαιτητή δεν είχαν βρεθεί, τουλάχιστον προς το παρόν, στοιχεία εμπρησμού. Σύμφωνα με το ρεπορτάζ του Gazzetta.gr και τα όσα προκύπτουν από το περιβάλλον του Γιώργου Μπίκα, όμως, φαίνεται πως η πραγματικότητα είναι διαφορετική.\nΣύμφωνα με τα όσα γνωρίζει, η οικογένεια εκφράζει μεγάλη σιγουριά ότι πρόκειται για εμπρησμό. Βάσει του πορίσματος της πυροσβεστικής και της έρευνάς της στο σπίτι βρέθηκαν πεταμένα πανιά και άλλα εύφλεκτα αντικείμενα και υλικά. Ένας εμπειρογνώμονας θα βρεθεί στην οικία Μπίκα την Τετάρτη προκειμένου να κάνει και αυτός την έρευνά του και την αποτίμησή του. Σε εξέλιξη είναι και η εισαγγελική έρευνα και αυτή της αστυνομίας, με τις αστυνομικές Αρχές πάντως να φαίνεται να συμφωνούν με τα όσα έχει βρει η πυροσβεστική. Με βάση όσα γίνονται γνωστά, την Πέμπτη θα ανακοινωθούν και επίσημα τα πορίσματα όλων των εμπλεκόμενων φορέων στην υπόθεση και φυσικά και τις αντιτρομοκρατικής. Και αυτά θα δείχνουν εμπρησμό.\nΗ ζημιά στο σπίτι είναι πολύ μεγάλη και εκτιμάται σε ένα ποσό 250 - 300.000 ευρώ (σ.σ. είναι και οι ζημιές σε διπλανά σπίτια και γενικά το σύνολο των φθορών). Και αυτό διότι ένα μεγάλο μέρος του έχει υποστεί πολύ σοβαρές φθορές. Μπορεί και ακόμα περισσότερο (σ.σ. ως προς το ποσό), όμως πιο ασφαλή δείγματα γραφής θα υπάρξουν μετά την οριστικοποίηση των ερευνών.\nΚΑΜΙΑ ΕΝΟΧΛΗΣΗ Ή ΑΠΕΙΛΗ ΜΕΤΑ ΤΗΝ ΦΩΤΙΑ, ΑΝΑΜΕΝΕΙ ΑΚΟΜΑ ΤΗΝ ΟΙΚΟΝΟΜΙΚΗ ΒΟΗΘΕΙΑ\nΜετά την φωτιά στο σπίτι του Γιώργου Μπίκα ούτε ο ίδιος ούτε τα μέλη της οικογένειάς του έχουν δεχθεί κάποια άλλη ενόχληση ή απειλή. Αυτό δεν σημαίνει πως δεν φοβούνται ακόμα ούτε ότι δεν έχουν ζητήσει ανάλογη προστασία. Παράλληλα όμως ο κ. Μπίκας αναμένει την υλοποίηση των δεσμεύσεων της Πολιτείας, της Επιτροπής Εξομάλυνσης της ΕΠΟ και ακόμα και της Λίγκας. Έως τώρα έχει εισπράξει μόνο υποσχέσεις αλλά κατά τα άλλα καμία οικονομική βοήθεια. Για ένα σπίτι που φαίνεται πως από οικονομικής πλευράς δεν μπορεί να το φτιάξει ξανά μόνος του. Πόσο μάλλον εάν χρειαστεί γκρέμισμα και χτίσιμο από την αρχή.


Άλλη μια σαρωτική ερμηνεία της Cate Blanchett - POPAGANDA\nΆλλη μια σαρωτική ερμηνεία της Cate Blanchett\nΔεν είναι λίγοι αυτοί που υποστηρίζουν ότι η Cate Blanchett έχει το τρίτο Όσκαρ στο τσεπάκι της για το Carol. Στα δικά μας, και το Ουζερί Τσιτσάνης δεν τα καταφέρνει άσχημα.\nΗΠΑ, Ηνωμένο Βασίλειο, Γαλλία, 2015, Έγχρωμο\nΠρωταγωνιστούν: Cate Blanchett, Rooney Mara, Kyle Chandler\nΜανχάταν, δεκαετία του ’50: η Therese ξεκινά την ενήλικη ζωή της με μεγάλες προσδοκίες, ωστόσο η καθημερινότητά της ως υπάλληλος ενός καταστήματος παιχνιδιών σε ένα εμπορικό κέντρο και ως ερωμένης ενός νεαρού για τον οποίο δεν τρέφει συναισθήματα αποδεικνύουν την ανιαρή ρουτίνα της. Γνωρίζεται με την Carol, μια μεγαλύτερή της γυναίκα, η οποία περνά μια πολύ δύσκολη φάση στη ζωή της αλλά κάνει την καρδιά της Therese να χτυπά με τρόπο πρωτόγνωρο. Η έλξη τους θα είναι αμοιβαία, αλλά οι κίνδυνοι, δεδομένων των συντηρητικών συνθηκών της εποχής τους, δημιουργούν ερωτηματικά γύρω από το πώς θα μπορέσουν να εκφράσουν τα συναισθήματά τους η μια στην άλλη. Είναι, όμως, τα συναισθήματα αυτά πραγματικά ή οι μπερδεμένες τους ζωές τις κάνουν να εκτιμούν λανθασμένα τα όσα νιώθουν. Ο Todd Haynes, γνωστός για την πολύπλευρη βιογραφία του Bob Dylan I’m Not There, επιστρέφει μετά από οχτώ χρόνια στη μεγάλου μήκους φόρμα. Αυτή τη φορά τον απασχολεί ένα θέμα ακανθώδες, τοποθετημένο σε μια περασμένη δεκαετία. Δείχνει, όμως, συνέπεια στην απεικόνισή του, χωρίς να καταφεύγει σε υπερβολικούς μελοδραματισμούς και κατασκευάζει σκηνικά που αποπνέουν τον πραγματικό αέρα της εποχής.\nΤο θέμα της ομοφυλοφιλικής σχέσης ως προς το πώς αυτό γίνεται αντιληπτό από την κοινωνία στην οποία λαμβάνει χώρα δεν είναι η πρώτη φορά που απασχολεί τον παγκόσμιο κινηματογράφο. Ίσα-ίσα, δεν είναι λίγες οι φορές που έχουμε μιλήσει στο παρελθόν για κάποια ταινία που αφορά σε τέτοιους δεσμούς και προσπαθεί είτε να αποτελέσει το κινηματογραφικό σημείο έναρξης για την αφήγηση μιας ιστορίας ξυπνήματος της λίμπιντο και πρωτόγνωρων συναισθημάτων, είτε για να μιλήσει για ζητήματα σκληρής αντιμετώπισης των «μειονοτήτων» στα πλαίσια βαθιά συντηρητικών κοινωνιών. Ως αφηγηματικός ιστός, αποδεικνύεται προτιμητέος από κάποια μερίδα δημιουργών, αλλά μήπως καταλήγει να είναι και μια εύκολη λύση που κουβαλά μέσα της μεγάλες δόσεις πολιτικής ορθότητας; Βέβαια, επί του προκειμένου, δε συζητάμε για κάποια εντελώς πρωτότυπη ιστορία, προϊόν ενός σεναριογράφου που ακολουθεί την πεπατημένη, αλλά για τη διασκευή ενός μυθιστορήματος που τη χρονιά που εκδόθηκε προκάλεσε σάλο. Μπορεί, λοιπόν, σήμερα να φαντάζει ξεπερασμένο ως προς το περιεχόμενό του, αλλά ως τεκμήριο μιας άλλης εποχής δεν είναι λίγοι αυτοί που το κρίνουν ως ακριβές στην απεικόνισή του. Το Carol της Claire Morgan (πραγματικό όνομα, ελέω λιντσαρίσματος, Patricia Highsmith), υπήρξε ένα σημαντικό βιβλίο και όχι μόνο για την queer κοινότητα.\nΟ Todd Haynes, από την άλλη, έχει αποδειχθεί ένας γνήσιος εραστής του αντισυμβατικού, όπως αυτό εκφράστηκε στο παρελθόν. Είτε με το Velvet Goldmine, την ελεγεία που κέντησε για να υμνήσει τις μέρες που το glam rock ήταν η πιο προκλητική μορφή μουσικής και lifestyle που μπορούσε κανείς να φανταστεί, είτε με τα χρονικά της ζωής του «αλήτη» Bob Dylan σε μια Αμερική που ζούσε τον αναβρασμό της, καθώς και τον ρατσιστικό κόσμο του ’50 που περιβάλλει την Julianne Moore στο Ο Παράδεισος Είναι Μακριά (Far From Heaven), ο Haynes πάντα τασσόταν στο πλευρό του παρία και σχεδόν πάντα με πολύ καλά αποτελέσματα. Οπότε στο ερώτημα «ποιος θα μπορέσει να σκηνοθετήσει μια ταινία για κάτι τόσο χαρακτηριστικό στην outsider κουλτούρα όσο το Carol», η απάντηση έγινε σαφώς πιο εύκολη.\nΓια να αναδειχθεί η πρωτίστως ιστορική σημασία της συγκεκριμένης υπόθεσης, οφείλει να υπάρχει και μια πειστική απεικόνιση της εποχής στην οποία διαδραματίζεται. Και ο Haynes καταφέρνει να μεταφέρει το παρελθόν στο παρόν μέσα από σκηνικά που βρίθουν ρεαλιστικής ατμόσφαιρας. Έχει στο πλευρό του και τον βραβευμένο για το έργο του κινηματογραφιστή Edward Lachman, ο οποίος αντιλαμβάνεται το πώς θέλει να απεικονίσει ο σκηνοθέτης τον κόσμο του και με την εξαιρετική του φωτογραφία δημιουργεί ένα σύνολο ενίοτε θερμό, ενίοτε ψυχρό, μα πάντα διαυγές. Αλλά η σκηνοθεσία είναι μόνο το ένα από τα δύο (τρία, αν υπολογίσουμε και τη μουσική του Carter Burwell) βασικά συστατικά που κάνουν την ταινία να λάμπει. Και το δεύτερο συστατικό είναι οι ερμηνείες των Cate Blanchett και Rooney Mara.\nΤοποθετεί στο κέντρο της ιστορίας του, λοιπόν, αυτές τις δύο ηθοποιούς που αντιλαμβάνονται τους χαρακτήρες που υποδύονται (αλίμονο αν η Blanchett δεν οδηγηθεί για μια ακόμα φορά στα Όσκαρ για την ερμηνεία της) και προσπαθεί, πέρα από το απαγορευμένο πάθος τους, να αναδείξει και τα αντιθετικά τους ταξικά ζητήματα. Η τρυφερότητα της σχέσης τους, όπως και οι εμφανείς αλλά όχι χυδαίες αντιθέσεις τους, συμπεριλαμβανομένου του ρίσκου που ενέχει λόγω της ίδιας του της φύσης, κάνουν αυτό το ειδύλλιο να μοιάζει ως έναν δεσμό γνήσια ερωτικό, ως ένα σύνολο συναισθημάτων που δεν ανήκουν στο φάσμα του σωματικού, αλλά του πνευματικού. Έναν αληθινά ρομαντικό έρωτα, δηλαδή, όπως μόνο ο κινηματογράφος μπορεί να προσφέρει τόσο ιδεαλιστικά.\nΠαρ’ όλα αυτά, δε σταματάει ως ιστορία καθαυτή να είναι κάπως παλιομοδίτικη. Ίσως και ξεπερασμένη αν αντιληφθούμε την πρόοδο των μέσων και της γραφής από την εποχή που το μυθιστόρημα εκδόθηκε μέχρι σήμερα. Οπότε είναι λίγο δύσκολο να ταυτιστεί ο κυνικός θεατής του σήμερα με ένα κείμενο το οποίο απαντά στο χτες. Όμως, αυτό συμβαίνει αν δεν μπει καθόλου στην όλη εξίσωση ο παράγοντας του παρελθόντος. Δεν πρέπει να το βλέπουμε ως μια ταινία προσκολλημένη σε οπισθοδρομικές φόρμουλες, αλλά ως μεταφορά μιας εποχής που πέρασε. Γιατί στοιχηματίζω πως αυτός είναι και ο σκοπός του σκηνοθέτη, όχι να πρωτοπορήσει όσο να αναγνώσει το παρελθόν με τον καλύτερο δυνατό τρόπο.\nΟσκαρικών προδιαγραφών αλλά με υπαρκτές αιτίες, το συγκεκριμένο φιλμ δεν αφορά στο πρωτότυπο θέμα και στο θεατή που ψάχνει το πειραματικό και το καινοτόμο, αλλά σε αυτόν που ψάχνει τη στέρεα μελαγχολία και αναζητά χαρακτήρες που ζητούν την απελευθέρωση. Στρωτό και άψογα στιλιζαρισμένο, κάνει την καρδιά να χτυπά σε άλλους ρυθμούς.\nΟυζερί Τσιτσάνης **1/2***\nΠρωταγωνιστούν: Ανδρέας Κωνσταντίνου, Χάρης Φραγκούλης, Χριστίνα Χειλά–Φαμέλη\nΟ Γιώργος και η Εστρέα στη Θεσσαλονίκη της Γερμανικής Κατοχής δεν μπορούν να χαρούν τον έρωτά τους. Πέρα από τις ήδη σκληρές συνθήκες που τους θέτουν εμπόδια, το γεγονός ότι εκείνος είναι Χριστιανός και εκείνη Εβραία αυξάνει τη δυσκολία στο σμίξιμό τους. Στέγη-καταφύγιο βρίσκουν στο Ουζερί Τσιτσάνης, στο οποίο ο συνθέτης ερμηνεύει τα κομμάτια που γράφει εκείνη την -παραγωγική- περίοδο της καριέρας του. Ούτε η παραγωγή αλλά ούτε και οι ερμηνείες των ηθοποιών ψέγουν τη συγκεκριμένη ταινία. Αυτά είναι τα δυνατά της σημεία. Ως αδυναμία, εντούτοις, δεν μπορούμε παρά να παρατηρήσουμε τη βιασύνη στην ανάπτυξη των καταστάσεων και, ως εκ τούτου, των χαρακτήρων, κάνοντας τους να φαντάζουν επίπεδοι και μεταδίδουν αυτή την εντύπωση σε όλη την ταινία. Αυτό, όμως, δε σημαίνει ότι την ταυτίζουμε με τις εμετικές διασκευές του Τσιφόρου που είδαμε μέσα στη χρονιά. Τουλάχιστον, παρά τα ελαττώματά της ταινίας του, ο Μανουσάκης σέβεται τον θεατή και του προσφέρει μια καλογυρισμένη ταινία, η οποία όμως σίγουρα θα μπορούσε να είναι καλύτερη. Εν τέλει, φιλότιμη ίσως είναι ο χαρακτηρισμός που της ταιριάζει περισσότερο.\nΜιούν, Ο Φρουρός του Φεγγαριού (Mune, Le Gardien De La Lune)\nΣκηνοθεσία: Alexandre Heboyan , Benoît Philippon\nΜε τις φωνές των: Φοίβο Ριμένα, Αφροδίτη Αντωνάκη, Θανάση Κουρλαμπά\nΧωρίς να το επιζητά ή να είναι έτοιμος για αυτό, ο φαύνος Mune αναλαμβάνει το ρόλο του Φύλακα του Φεγγαριού, εκείνου που φέρνει τη νύχτα στον κόσμο και προστατεύει τα όνειρα. Ένα ατύχημα που θα προκαλέσει, θα διαταράξει την ισορροπία της φύσης και θα δώσει έδαφος στον τιτάνα Necross να κατακτήσει μια για πάντα τον ήλιο. Για να αποτρέψουν την καταστροφή και να αποκαταστήσουν τα όσα έγιναν, ο Mune μαζί με τον Gilm και τη φρουρό του Ήλιου Sohone, θα αναλάβουν αυτή τη δύσκολη αποστολή.


ύποπτη Archives - Pentapostagma.gr : Pentapostagma.gr\nΣυναγερμός στην Θεσσαλονίκη – Υποπτη βαλίτσα σε εμπορικό κέντρο\nΑναστάτωση αυτή την ώρα στο κέντρο της Θεσσαλονίκης, από ύποπτο αντικείμενο που εντοπίστηκε πριν από λίγα λεπτά στο εμπορικό κέντρο «Πλατεία», στην οδό Βασιλέως Ηρακλείου. Στο σημείο αυτή την ώρα άντρες του Τμήματος Εξουδετέρωσης Εκρηκτικών Μηχανισμών. Οι έρευνες βρίσκονται σε...6:18 μμ\nΤην κινητοποίηση της Αστυνομίας προκάλεσε ένα ύποπτο αντικείμενο που εντοπίστηκε στην πλατεία Αριστοτέλους. Πρόκειται για μία μαύρη βαλίτσα, η οποία βρέθηκε μπροστά από το κινηματοθέατρο Ολύμπιον. Στο σημείο έσπευσαν αστυνομικές δυνάμεις, ενώ αναμένεται στο σημείο κλιμάκιο του Τμήματος Εξουδετέρωσης Εκρηκτικών...8:16 μμ\nΣυναγερμός έχει σημάνει στο Διεθνές Αεροδρόμιο «Ατατούρκ» της Κωνσταντινούπολης μετά από τον εντοπισμό ενός ύποπτου πακέτου. Σύμφωνα με την Huriyet, αστυνομικοί έχουν αποκλείσει το σημείο, ενώ έχει σπεύσει η ειδική ομάδα πυροτεχνουργών προκειμένου να προχωρήσει σε ελεγχόμενη έκρηξη. ...9:19 μμ\nΣτην εκκένωση του σταθμού Cambronne στο μετρό του Παρισιού, κοντά στον Πύργο του Άιφελ, προχώρησε την Παρασκευή το βράδυ η γαλλική αστυνομία, μετά τον εντοπισμό μίας ύποπτης βαλίτσας. Κλιμάκια της αντιτρομοκρατικής και της ομάδας εξουδετέρωσης εκρηκτικών μηχανισμών έσπευσαν δίχως χρονοτριβή στο...10:40 μμ


Ένα γοητευτικό διαμέρισμα με μέταλλο και μαύρο χρώμα | 10DECO\nΈνα διαμέρισμα, το οποίο χρησιμοποιεί φυσικά υλικά και ανοιχτούς χώρους για να δημιουργήσει μια μοντέρνα εμφάνιση.\nΦωτογραφία του Oded Smadar\nΣτο σαλόνι, υπάρχει ένας γκρίζος τοίχος που τρέχει κατά το πλάτος του διαμερίσματος και έχει κρυμμένα χαρακτηριστικά σχεδίασης, όπως ένα μπαρ με καθρέφτη και αποθηκευτικό χώρο.\nΠίσω από το σαλόνι είναι η τραπεζαρία. Η επιφάνεια στο τραπέζι είναι ένας μαύρος δρύινος καπλαμάς, ενώ πάνω από αυτό, υπάρχουν τρία κρεμαστά φώτα που κατασκευάζονται από κοίλο μάρμαρο Carrara και γεωμετρικά γυάλινα σχήματα. Ένα ειδικά σχεδιασμένο, κρεμαστό έπιπλο από μαύρο μέταλλο και ορείχαλκο δημιουργεί μια περιοχή για να αναδείξει όλα τα διακοσμητικά αντικείμενα.\nΣτην κουζίνα, υπάρχει μία ευρύχωρη νησίδα που έχει σχεδιαστεί με ωοειδές σχήμα και περιλαμβάνει πινελιές από ορείχαλκο.\nΟ πάγκος της νησίδας είναι από καφέ μάρμαρο με ανοιχτόχρωμα νερά και το φωτιστικό πάνω της είναι επίσης από ορείχαλκο, σε ωοειδές σχήμα επίσης.\nΔιαχωρίζοντας την κουζίνα από το γραφείο του σπιτιού με μια συλλογή από τρία διαχωριστικά από χάλυβα και καθρέφτες. Κάθε μεμονωμένο διαμέρισμα ενεργοποιεί έναν άξονα και μπορεί να προσαρμοστεί σε οποιαδήποτε επιλεγμένη γωνία, ενώ τα κάτοπτρα αντανακλούν το φως σε όλο το εσωτερικό του.\nΣτο γραφείο στο σπίτι (Home office), υπάρχει λευκό ντουλάπι που διατρέχει το μήκος της αίθουσας, ενώ ένα μαύρο γραφείο συμπληρώνει τα διαχωριστικά με μαύρο πλαίσιο και την αφηρημένη τέχνη στους τοίχους.\nΣε ένα από τα υπνοδωμάτια, μια ξαπλώστρα με ράφια και ένα ενσωματωμένο γραφείο παρέχει χώρο για σπουδές, ενώ ένα κάθισμα στο παράθυρο έχει θέα στο δέντρο και την θέα στην πόλη έξω.\nΣτο μπάνιο οι μεταλλικές πινελιές έχουν συνδυαστεί με σκοτεινή πέτρα και μαύρους τοίχους για μια τολμηρή και δραματική εμφάνιση.\nΣε ένα άλλο μπάνιο, οι γκρι πέτρινοι τοίχοι και οι πάγκοι αντιπαραβάλλονται με μαύρους τόνους και μαύρο στο έπιπλο μπάνιου.\nΣτο τρίτο μπάνιο, μία γυάλινη καμπίνα έχει κρυφό φωτισμό που δημιουργεί μια απαλή λάμψη στο χώρο.


Reality σεξουαλικού περιεχομένου, τύπου «Love Island», ετοιμάζει ο Όμιλος ΑΝΤ1 για τη σεζόν 2021-2022. Το πρόγραμμα αυτό προορίζεται για τη νέα πλατφόρμα ΑΝΤ1+, η οποία θα κάνει την εμφάνισή της στην ελληνική αγορά στα τέλη Σεπτεμβρίου. Σε πρώτη φάση, το περιεχόμενό της θα αποτελείται από ελληνικές σειρές που μεταδίδει ο ΑΝΤ1, όπως, π.χ., οι «Άγριες Μέλισσες», σε υψηλή ανάλυση, ελληνικές σειρές από την ταινιοθήκη του ΑΝΤ1 και ξένες σειρές πάθους, μυστηρίου και επιστημονικής φαντασίας από τα μεγάλα στούντιο του εξωτερικού.\nΣτόχος είναι να συγκεντρώσει και κοινό που δεν βλέπει τον ΑΝΤ1. Η συνδρομή για την υπηρεσία ΑΝΤ1+ δεν έχει ακόμη υπολογιστεί, αλλά εκτιμάται πως θα κυμαίνεται μεταξύ 6 – 7 ευρώ, ενώ θα θα παρέχεται σε όλες τις έξυπνες τηλεοράσεις και στα κινητά τηλέφωνα με τη μορφή application.\nΟ ανταγωνισμός είναι μεγάλος, καθώς απέναντι στην υπηρεσία ANT1+ βρίσκεται η Cosmote TV, το Netflix και το ERTFlix, το οποίο είναι ελεύθερο και συμπεριλαμβάνεται στο κόστος των 3 ευρώ του ανταποδοτικού τέλους.


Σε 16 πυρκαγιές και 10 ειδικές εξυπηρετήσεις ανταποκρίθηκε η Πυροσβεστική Υπηρεσία το τελευταίο 24ωρο, δηλαδή από από τις 06.00 χθες μέχρι την ίδια ώρα σήμερα Τρίτη με τρία περιστατικά να αποτελούν τα πιο σοβαρά.\nΣυγκεκριμένα, σύμφωνα με ανακοίνωση της Υπηρεσίας, η ώρα 15.05 χθες λήφθηκε κλήση για πυρκαγιά σε κουζίνα εστιατορίου στην οδό Αγίου Νικολάου στην Έγκωμη και αφού ανταποκρίθηκαν οι Πυροσβεστικοί Σταθμοί Καϊμακλίου και Λακατάμιας με 3 οχήματα, η πυρκαγιά τέθηκε υπό έλεγχο η ώρα 17.20.\nΗ πυρκαγιά ξέσπασε στην φριτέζα της κουζίνας λόγω υπερθέρμανσης μαγειρικού λαδιού και επεκτάθηκε στο σύστημα εξαερισμού της κουζίνας, ενώ ζημιά υπέστη ο εξοπλισμός της κουζίνας και μέρους της ηλεκτρικής εγκατάστασης. Επίσης από τον καπνό επηρεάστηκε ολόκληρο το εστιατόριο.\nΗ ώρα 15.30 χθες λήφθηκε κλήση για πυρκαγιά σε αποκάλαμα, ξερά χόρτα και άγρια βλάστηση παρά τα Παιδαγωγικό Ινστιτούτο και Σκοπευτήριο στα Λατσιά. Ανταποκρίθηκαν οι Πυροσβεστικοί Σταθμοί Ακροπόλεως, Καϊμακλίου και ο Αγροτικός Πυροσβεστικός Σταθμός Νήσου με σύνολο 3 οχήματα και η πυρκαγιά τέθηκε υπό έλεγχο η ώρα 16.50 αφού κατέκαυσε έκταση περίπου 4 εκταρίων.\nΤέλος, η ώρα 02.36 το πρωί λήφθηκε κλήση για πυρκαγιά όχημα που βρισκόταν σταθμευμένο σε χώρο στάθμευσης συγκροτήματος διαμερισμάτων στην οδό Αντώνη Αζίνα στην Πάφο. Ανταποκρίθηκε ο Πυροσβεστικός Σταθμός Πάφου με 2 οχήματα και η πυρκαγιά τέθηκε υπό έλεγχο η ώρα 03.20. Από την πυρκαγιά το όχημα έπαθε εκτεταμένες ζημιές στον χώρο των επιβατών, ενώ τα αίτια της πυρκαγιάς θα διερευνηθούν σήμερα.